Aberri Eguna 2020 • ZUZEU\nEuskal Erresistentziaren Aldeko Herri Ekimena\nAberri Eguna 2020 –\nCovid-19aren krisiaren testuinguruan iritsi zaigu aurtengo Aberri Eguna. Beraz, lehenik, azpimarratzekoa da gure nazioak ezin duela bere herritarren segurtasuna eta babesa bermatu menpekotasunetik askatu gabe. Bigarrenik, pandemia horren aitzakian inperialismoa egiten ari den erakustaldia ikusirik, argi utzi nahi dugu gure herriaren aldeko ekimenak ez duela etenik izango.\nEuskal Herria ez dago garairik onenetan: mendetako zapalkuntzak egundoko kaltea egin digu. Euskara eta euskal kultura zokoraturik, euskal ikurrak eta nortasuna debekugai, borrokalari ugari kartzeletan eta erbestean, okupatzaileak jaun eta jabe eta, okerrena, euskaldunok otzan.\nGure populua, zeinaren jatorria historiaren lainoetan galtzen baita, abagune historiko larrian aurkitzen da. Kolonizazioaren luzeak, askapen saioen porrotek eta azken hamarkadetako mundu mailako joera uniformizatzaileek sakonki eragin digute. Herri zapaldu baina sendoa zena herri minorizatu, zahartu, etsitu, konplexudun eta alienatu bihurtzeko prozesua ari gara bizitzen. Herri gisa desagertzera garamatzan prozesua. Iduri du azken hitza esan duela etsaiak.\nBaina ez. Bizirik jarraitzen dugu, eta hau ez da amaitu.\nGaur, Aberri Egunean, euskal erresistentzia indartzearen premiarekin bat egiten dugun guztiok badakigu hau ez dela amaitu. Badakigu ez dela amaitu, gure herri zaharrari hats berria emateko prest gaudelako. Historiatik irakaspenak atera eta konfiantzaz zulo ilunetik irten eta askapen borroka bururaino eramateko erabakitasuna dugulako.\nAntolakuntza behar dugu. Gauza jakina da soilik ondo antolaturiko herriak lor ditzakeela helburu handiak. Ildo horretan, gaurko egunean, horretara deitu nahi zaituztegu abertzale zintzo guztiak: antolatzera eta herriaren aldeko konpromisoak hartzera.\nEstrategia behar dugu. Inperialismoaren amaraunetik at, herria indartzea eta gure marko politiko propioa berrantolatzea.\nGaur, asimilaturiko alderdiak kontrako norabidean ari dira. Euskaldunon gogo eta energiak promesa eta ekinbide antzuetara bideratzen dituzten bitartean, geroz eta erosoago agertzen dira erakunde inperialisten barruan. Geroz eta gehiago mugatzen dira administrazio kolonialaren kudeaketara, geroz eta barneratuagoak dituzte menderatzailearen hizkuntza, kultura, legeria eta pentsaera. Nola eramango gaituzte askatasunera, hain zuzen ere, inperialismoaren markoan geroz eta gehiago integratzen diren horiek?\nAntolakuntza eta estrategiarekin batera, batasuna helduko da. Baina ez edozein batasun: nazio askapenerako batasun herrikoi bat behar dugu. Antzua da aberria saldu eta okupazio erregimenaren parte bilakatu direnei elkarlanerako deiak egitea. Euskal askapenaren kaltetan doa gure herriaren independentziaren aurkariei aurpegia zuritzea.\nOinarri argiekin osatu behar dugu batasuna. Horretarako, bi printzipio ezarri ditugu abiapuntu gisa:\n1.- Euskal Herria nazio okupatua da, eta autodeterminazio eskubidea du, hots, independentzia nazionalerako eskubidea.\n2.- Independentzia lortzeko, menderatzaileen sisteman integratu ordez, gure herri boterea bultzatu eta euskal estatua egituratzera jo behar dugu.\nErantzukizunez joka dezagun. Guri dagokigu belaunaldiz belaunaldi mantenduriko herriaren sua atxiki, zaindu eta ondorengoei transmititzea. Etsaien erauntsi honetan, gure lana izango da erabakigarria. Merezi baitu lehengoak sortu ziren enbor beretik zuhaitz adaxka gazteak sortzea. Merezi baitu, erosokeria eta indibidualismoari oldartuz, aberriaren alde borrokatzea.\nHistoriaren joan-etorrian gizaldiz gizaldi, gudaz guda zein lan xumean herriaren alde eroritako gizon-emakumeak gogoan, zin egiten dugu ez zutela bizia alferrik eman eta gure herria aske izango den eguna iritsiko dela.\nSare sozialetan zabaltzeko irudia:\n3 pentsamendu “Aberri Eguna 2020”-ri buruz\nMikelats 2020-04-12 11:46\nAberri Egun honetan irakurri dudan adierazpen zentzuzko eta zintzoena!\nOier 2020-04-12 12:52\nAberri Eguna ildo sasi-politiko bata edo bestea elikatzeko bortxatua den garaiotan, eskertzen da iragazki arrotzik gabeko irakurketa abertzale, zuzen eta gardena. Sua bizirik dirau!\nLandare 2020-04-12 15:26\nOkupatzaileen botere eta indarrak gure herriaren botere eta indarra behar du parean. Koiuntura berezi honetan antolakuntza gakoa izango da. Poza ematen du iparra hain ondo erakusten duen irakurketa hau irakurtzeak. Guztiok gure alea jar dezagun askatasunaren bidean!


Administrazio auzitegira jo du Seaskak, Frantziako Hezkuntza Ministerioaren kontra | Gizartea | Berria\n2022ko maiatzak 19 09:37\nFrantziako Hezkuntza ministerioaren borondate falta juridikoki konpondu nahi du Seaskak. Ipar Euskal Herriko ikastolen federazioak Paueko Administrazio Auzitegira jo du azterketak euskaraz egiteko eskubidea aldarrikatzeko. Zehazki, Frantziako Hezkuntza ministerioa salatu du, 2019ko uztailean EEP Euskararen Erakunde Publikoak eta hiruek izenpetu zuten hitzarmena ez betetzea leporatuta. Ikasleek baxoko Ahozko Handiaren parte bat euskaraz egiten ahalko dutela idatzia da bertan, baina uko egiten diote neurria aplikatzeari. Azken hilabeteetan, Bordeleko errektoreak Seaskako kideei erran izan die idatzitakoaren «beste irakurketa bat» egiten duela. «Bide berri bat hartzea erabaki dugu: epaileari erranaraztea Hezkuntza ministerioa behartua dela aplikatzera hori, eta gure terminaleko ikasle guziek eskubidea dutela Ahozko Handi hori euskaraz pasatzeko», adierazi du Peio Jorajuria Seaskako lehendakariak.\nHonela dio 2019an izenpetu zuten hitzarmenaren testuak: «Batxilergoan murgiltze ereduetako ikasleek parada ukanen dute euskaraz idazteko Historia-Geografiako kontrol jarraikiko proba amankomunetan eta irakaskuntza zientifikoetako kontrol jarraikiko proba amankomunetan. Azkenik, sail elebidunetako eta murgiltze ereduetako ikasleek ahozko handiko zati bat euskaraz egiten ahalko dute». Jorajuriaren iritziz, esaldiak ez du interpretaziorako tarterik uzten.\nSeaskako lehendakariak oroitarazi du aspalditik ari direla borrokan azterketak euskaraz egiteko eskubidearen alde. «Azken urte eta hilabeteetan eraso anitz izan ditugu. Ez dugu ulertzen nondik heldu den oposizio hori. Ez da antolaketa arazorik: zuzentzaileak badira beste sareetan, publikoan, elebidunean, gure ikasleen lanak zuzendu ditzaketenak. Ez da arazo juridikorik: legeak dio argiki azterketak frantsesez egin behar direla, salbu euskararen irakaskuntzak bestela behartzen duelarik. Badu 30 urte lege puntu hori erabiltzen dugula brebeta osoki euskaraz egiteko, eta Historia-Geografia eta Matematika euskaraz egiteko baxoan».\nFuntsean, hiru dokumentuk berresten dute Seaskaren eskaera. Batetik, Jorajuriak aipatutako Frantziako Hezkuntza Kodeak, 121-3 artikuluan; bestetik, EEPk, ministerioak eta Seaskak 2019an izenpetutako hitzarmenak; eta, azkenik, joan den abenduan hizkuntza gutxituen irakaskuntzari buruz publikatu zuten zirkularrak. Brebetan eta baxoan proba batzuk euskaraz egiteko aukera aipatzen da azken horretan.\nHoriek horrela, Frantziako hezkuntza administrazioaren «erabaki politikoa» da azterketak euskaraz egiteko eskubidea ukatzea, Jorajuriaren hitzetan: «Susmatzen dugu badela nahikeria bat gure ikasleek frantses gehiago izan dezaten irakaskuntzan. Funtsean, hori baita gertatzen dena. Proba bat frantsesez aurkeztu behar delarik, azken hiruhilekoan, azken hilabeteetan, irakasleak behartuak dira frantses pixka bat sartzera haien irakaskuntzan. Eta gure murgiltze eredua hausten dute hori eginez».\nSeaskak lehengo astean aurkeztu zuen helegitea Paueko auzitegian, eta horrek eskaera aztertzea erabaki du. Heldu den astelehenean izanen da auzi saioa.


Kaiak urbanizatzea – Bilbao Ria 2000\nMartzana, Urazurrutia eta Mesedeetako kaiak erabat birgaitu ziren faseka, haien egitura modernizatzeko eta oinezkoentzat egokitzeko.\nJuan Sádabaren eta José Luis Burgosen proiektuarekin egindako lanek helburu hau zuten: espazio degradatua berreskuratzea eta itsasadarraren ertzeko pasealeku gisa erabiltzeko prestatzea. Birgaikuntzak Eusko Jaurlaritzaren laguntza jaso zuen, Izartu programaren bidez.\nNerbioiren ibaiertza berreskuratu eta oinezkoentzako espazio bat egokitu zen bertan, Bilboko itsasadarreko beste eremu batzuetan egin den bezala, hala nola Abandoibarran edo Barakaldon.\nPasealeku eroso bat ahalbidetzeko, eremu estuenean zurezko balkoi bat eraiki zen, hegal itxurakoa, pantalan bat gogorarazten duena eta obraren ikus-elementurik nabarmenena bihurtu dena. Kaiek hirian izan duten balio historiko handia kontuan hartuta, 450 metroko luzeran zehar Bilbori buruzko literatura-testu batzuk jarri ziren. Hiriaren mende bakoitzeko bat aukeratu zen.\n1. fasearen irekitze-data: 2002-12-17\n2. fasearen irekitze-data: 2005-01-31\nBirgaitutako kaien luzera: 450 metro\nItsasadarraren gaineko pasealeku eta hegal berriak.\nLiteratura-testu historikoak, zoladuran txertatutako plaka metalikoetan idatziak.


2018 Urriak 19 | KATAPULTA\n2018 Urriak 19\nURNIETA / SAROBE\nEKITALDIA > KATAPULTA TOUR GIPUZKOA 2018\nTokia: Sarobe Arte Ezenikoen gunea\n(Máximo Yurramendi 2, Urnieta)\nOrdua: 19.30 / Sarrera irekia.\nArte ezenikoetako emanaldiak, Mikroantzerkia:\nANODINO “Amor breve” antzezlanarekin\n+ NODE “Cronopia Xpress” antzezlanarekin\nKatapulta Tour Gipuzkoa 2018 zirkuitorako aukeratutako artista//\nAnodino Teatroa antzerki munduan besteen proiektuentzako urteetan lan egin eta gero, bide propioari ekin genion 2014. urtean.”Maita(k)ale Borroka”, izan zen gure lehenengo sorkuntza eta P6k antolatutako Antzerki Arina Jardunaldietan obra onenaren saria irabazi genuen, besteak beste. “Zerura Eroria”, 2016. urtean estreinatua, gure lehenengo antzezlan handia da. Komedia burugabea eta zorrotza, oso harrera ona izan zuelarik. Donostiako Poltsiko Antzerkia-ren lehenengo saria irabazita, “Erbeste, edo saihets baten aldarrikapenak” aurkeztu genuen. Matxismoaren sustraietan murgiltzen ginen Eva eta Adan-en istorioa kontatzeko, baina oraingo honetan Evaren ikuspegitik.\nAnodino hitzaren esanahia bilatzen badugu zera esan nahi du: 1) Sustantzibakoa, garrantzirik gabea. 2) Mina kentzen edo arintzen duena. Guztiz ados gaude.\n“Maita(k)ale Borroka” edo “Amor Breve”-ren sinopsia:\nKepa, gau erromantiko hartarako prest dago dagoeneko: jatetxea, lore sorta bikaina, kandelak… Noski, ez zuen espero egun horretan deitutako grebak gau hartako norabidea guztiz aldatuko zuenik. Neska hura perfektua zen; hala zirudien behintzat. Indarkeriaz, maitasunez eta bestelako aldarrikapenez beteriko antzezlana.\nAktoreak: Ane Pikaza eta Aitor Fernandino. Testua: Mikel Fernandino. Zuzendaritza: Getari Etxegarai Turrillas.\nFacebook-orria: Anodino Teatroa\nIngurune kulturaletan lan eszenikoak eta ikus-entzunezkoak sortzen eta kudeatzen dituen diziplina anitzeko konpainia hibridoa gara. Sorkuntzan murgilduta, edukiak sortzen ditugu komunikazio kanal berrien bila gauden bitartean. Gure helburua sortzaile aktiboz osatutako sare baten alde lan egitea da (NODE Labora), bere ingurunearekin garatzen den sare irekia eta malgua. Gure buruan ditugun ideia guzti horiek sustatzen duen laborategia, hain zuzen ere. Gure berezko eduki artistikoa sortu, ekoiztu, komunikatu eta banatzen dugu (NODE Akziona!); dantza garaikide, antzerki eta ikus-entzunezko lan eszenikoak eta aldi berean euren sortze prozesuak sortzen dituzten eduki artistiko paraleloak; erakustaldiak, entsegu publikoak dokumentazioa, instalazioak, erakusketak, disziplina anitzeko arte ekimenak edo akzio iragankorrak. Sorkuntza da gure eremua eta partekatzea, gure helbura.\n“Cronopia Xpress” antzezlana: “Cronopia” Delantial geltokitik ateratzen den trena irtetear dago. Lekurik aproposena, dudarik gabe, bide desberdinak daramaten pertsonaiek topo egin dezaten. Tren honen konpartimentu bat, hain zuzen ere, gure protagonisten elkargunea izango da. Hiru ezezagun, hiru istoria, hiru maleta eta tren bat. Iragana, ametsak eta sekretu ilun bat kaleratuko duen bidai bitxia. Zer gertatuko ote da? Surrealismoa eta komedia beltza bere bidezko neurrian eta zoroki nahasita, nola ez! Igotzeko prest?\nAntzezleak: Iñaki Cid, Anuxka Etxeberria eta Ivan Aizpurua.


Zinema zinema materialen etiketa, filmaren etiketa pertsonalizatuak - Crystal Code Technology Co., Ltd\nFilm etiketak kalitate handiko itxura eman produktuei eta benetan erakustea iraunkortasuna kritikoa denean. Pelikulak zaila da urratu edo urratu behar, haiek urratzen eta manipulatzen diren etiketetarako aukerarik egokiena bihurtzen baitute. Zure etiketaren itxura duen hezetasuna kezkatzen al zaizu? Film-etiketak oso hezetasuna erresistentea da eta horrek esan nahi du zure artelanak babestuta daude. Inprimatu ahal izango dugu film pertsonalizatuak BOPP, polipropilenoa, biniloa eta abar bezalako hainbat materialetan.\nFilm hau polimero plastikoen pelletekin eginiko substratu bat da, arrabola lauen bidez urtu eta ponpatzen dena. Hiru motako film nagusiak polietilenoa (PE), poliolefina eta polipropilenoa dira (BOPP). Ez ditugu nola egiten diren jakiteko; mota horiei buruz jakin behar duzun guztia hainbat aukera eskaintzen dute lodiera, tarteka, malko norabidea, trakzio-indarra eta itxura. Crystal Code Esperientzia eta ezagutza ditu zure etiketan film mota onena identifikatzeko.\nFilm substratu guztiak iraunkortasuna eskaintzen dute UV, beroa, kimikoa, urradura eta autoklabaren estaldurak. Iraunkortasun hori normalean 6 hilabete inguru irauten du baldintza horiek, eta film film luzeena substratu egiteko bat egiteko.\nFilmak iraunkortasuna ere badu, etengabe aldatzen diren etiketak erabiltzeko moduan, eta, horri esker, etiketa berriro itxi daitezke hainbat aldiz ireki eta berriro estela, filmaren substratua hondatu gabe.\nPoliolefinen filma oso malgua eta moldagarria. Ezaugarri honek erosketa anitzeko kurba aproposa da.\nfilm materialaren etiketa\nUraren esposizio egoeran, filmaren substratuek aukera paregabea dute ura / hezetasuna aurre egin ahal izateko inprimatutako tintak hondatu gabe. Eguraldiari buruzko elementu gogorretan jasan duten papera baino askoz gehiago iraungo du filmak. Iraunkortasun hori ordaintzeko prezioa badago ere, filmak paperak baino garestiagoak dira normalean.\nFilmak itxura zuria, argala eta argala dauzka; edukiontzi argietan "etiketa ez itxura" aukeretarako bistako aukera ematen du.\nJakinar iezaguzu zure etiketa baldintzak, eta zure etiketa helburuak lortzeko film egokia hautatzen lagunduko dizugu.\nBinilo materialen etiketa


Helduentzako tailerrak egingo dira lehen aldiz Durangoko Azokan . diariovasco.com\nHelduentzako tailerrak egingo dira lehen aldiz Durangoko Azokan\nKabi@n egingo da Wikipedia maratoia. / LUSA\nEuskara ikasten ari diren edo oinarrizko maila dutenei zuzentzen zaizkie saioak, eta parte hartu nahi izanez gero azaroaren 15a baino lehen eman behar da izena\n5 noviembre 201612:17\nDurangoko Azokak era guztietako bisitari zuzentuako hamaika jarduera izango ditu aurten ere: mahainguruak, kontzertuak, antzezlanak, proiekzioak, solasaldiak... Aurtengo nobedadeetako bat Ikasle Egunaren eskutik helduko da, abenduaren 2an, Azokako lehenengo egunean.\nEgun horretako goizean, urtero legez, milaka eta milaka ikasle izango ditugu Landakoko erakusleihoak ezagutzen eta antolatutako jardueretan parte hartzen. Nobedadea arratsaldez helduko da. Lehenengo aldiz, euskara ikasten ari diren helduek tailerretan parte hartzeko aukera izango dute: euskaltegietako ikasleek, berbalagun taldeek, irakurketa klubek... Modu honetan, Azokan modu aktiboan parte hartzeko aukera izango dute.\nJarduera hauetan parte hartu gura duten euskaltegi edo gainontzeko taldeek izena eman beharko dute aldez aurretik, ikasleak@durangokoazoka.eus e-posta helbideari mezu bat idatzita, euren datuak idatziz (izen-abizenak, helbidea, telefono-zenbakia, e-posta eta taldearen ikasle kopurua). Izena emateko epea azaroaren 15ean amaituko da.\n- Kabi@k antolatutako Wikipedia Maratoia. Kulturarekin harremana duten artikuluak baliatuz, partehartzaileek wikipediaren funtzionamendua ezagutuko dute eta bertan editatzen ikasiko dute. Ikastaro honetan gutxienezko euskara maila izatea beharrezkoa izango da, eta honako taldeei begira antolatu da: esperientzia-geletako ikasleak, historia-zaleak eta abar. Tailerra 16:00etan hasiko da, eta Euskal Wikilarien Kultura Elkarteagaz antolatuta dago.


“Atez ateko bilketak ez du alternatibarik” • ZUZEU\nBesteak beste, Usurbil honelako ekimena abiarazi duen Euskal Herriko lehen herria den arren Katalunian dagoeneko 70 hiri horretan ari direla jakinarazi du Errekondok, eta errauste planta eraikitzeko interesaren atzean dauden kontu ilunak nabarmendu ditu: “Urrats guztiak izaten ari dira ilunak bezain iraingarriak. Errausketa ez da hondakinak kudeatzeko irtenbidea. Alderantziz, 20 kilometroko erradioan ingurumenaren eta Gipuzkoako biztanleen erdiaren osasunaren bizkarretik mozkin ekonomikoak soilik bilatzen ditu. Orain bizpahiru urte eraikuntza bakarrik 33.000.000.000 pezetako negozioa zen, eta urteroko kudeaketa milioika euroko negozioa. Gainera, Gipuzkoa osoko zaborrak Zubietara ekarri nahi dituzte, alegia, hurbiltasunaren erregela hautsi eta gehiegizko garraioekin kutsadura nabarmen areagotuz Dena enpresa eta alderdi nagusiek negozio borobila egin dezaten”.\nHorrekin lotuta, ‘Atez ate’ ekimena abian jartzeko diru guztia Usurbilgo Udalak jarri duela nabarmendu du, Gipuzkoako Foru Aldundiaren euro bakar bat jaso gabe: “udalak berak bakarrik jarri behar izan du diru guztia 360.000€ inguru. GFAk diru laguntza deialdia egin eta agindu bazigun ere, aurkeztutako lau proiektuetara (Autokonpostatzea, Garbitxikiak, Garbiguneak, Atez ate) ez zuten euro bakar bat ere bideratu”.\nAlegia hondakinak berziklatzea herri batean %28tik %76ra pasatzea lortu duen ekimen bati euro bakar bat ere ez Pasaiako superportua, Abiadura Handiko Trena eta antzekoak eraiki nahi dituzten horien eskutik. Gero egunkari eta aldizkarietan ingurumenaren aldeko orrialde osoko publizitatea jartzen duten horien eskutik.Benetan, zein lotsa gutxi duten batzuek…\nElkarrizketa osoa hitza.info webgunean irakur daiteke.\natez ate, errausketa, hiri hondakinak, zaborra\nIkusgarria: San Mameseko festa, 360 gradutan\nLor-en disko berria: Rock terapia


Egonkortu eta eraberrituta dator Mikologika - Tolosa - 2014-10-13 - Tolosaldeko ataria\nEgonkortu eta eraberrituta dator Mikologika\nItzea Urkizu Arsuaga 2014-10-09 11:53\nTolosako Casino elkarteak duela bost urte berreskuratu zuen perretxikoen inguruko astea; izen berriarekin, astelehenean ekingo diete jarduerei.\n2010. urteaz geroztik, Tolosako belaunaldi berriek Casino elkartearen mikologia astea ezagutzeko aukera izatne dute, udazkenero. Haien gurasoei perretxiko eta onddoen inguruko jakintza zabaltzeko ekin zioten egitasmoari eta, berreskuratzearen ondoren, herrian errotu dela nabarmendu dute antolatzaileek, aurkezpenean.\nUdazkena, natura eta sukaldaritza uztartzen dituzte egitarauan eta, urteroko hitzorduek hutsik egingo ez duten arren, berrikuntza nabarmenekin iritsiko da aurtengoa. Hasteko, izena bera berritu diote Casinoko antolatzaileek: Mikologika izango da aurrerantzean. Horrekin batera, webgune propio bat ere sortu dute egitasmoko jarduera bakoitzaren inguruko informazio, irudi eta zehaztasunak bertan argitaratzeko. Azkenik, jarduera berriak gehitu dituzte egitarauan bertan.\nHorietako bat da, hain zuzen, Casino elkarteak Tolosa & Co merkatari elkartearekin antolatu duen erakusleiho lehiaketa. Gorka Arregi lehendakariak azaldu duenez, 20 bazkide inguruk parte hartuko dute, eta herritarrek erakusleiho politenaren aldeko bozka eman ahal izango dute, Tolosa & Co elkartearen Facebook orrialdean: "Bozka ematen dutenen artean 50 euroko txartelak zozketatuko ditugu".\nJoxe Mendizabal Casinoko kideak elkarteko bazkideen lana azpimarratzearekin batera, Tolosako Udalaren babesa ere eskertu nahi izan du agerraldian. Hasier De los Rios zinegotzia ere bertaratu da, eta eskerrak itzuli dizkio elkarteari: "Larunbatetan azoka egiteko dinamika bat bada Tolosan, berez, baina horrelako egitasmoak antolatzen dituzten bakoitzean, laguntzeko prest izaten gara gu. Gainera, Mikologika egonkortu egin da eta, eskualdeko mugetatik kanpo, Gipuzkoa osoko herritarrak ere bertaratzen dira. Aurrera jarrai dezatela, beraz".\nPerretxikoen hiri. Astelehenean bertan abiaraziko dute 2014ko egitaraua, Casino elkarteko kideentzako sukaldaritza ikastaroarekin. Jarduera nabarmenenak, ordea, ikastetxeetako haurrentzako irteera, elkarteen arteko pintxo lehiaketa eta larunbateko azoka izango dira.\nAranzadi Zientzia Elkartearen eskutik, gaztetxoei perretxiko eta onddoak ezagutaraztea du helburu, mendi irteerak. Aurten Laskorain, Hirukide, Orixe eta Anoetako neska-mutilek egingo dute txangoa eta, urteroko moduan, haiek bildutako aleak sailkatuko dituzte zientzia elkarteko kideek.\nZerkausian izango da elkarteen arteko pintxo lehiaketa, ostiralean, eta Gure Txokoa, Arco Iris, La Jara, Iurre, Txinparta, Kabi Alai, Oargi eta Casino elkarteko kideek parte hartuko dute, oraingoz behintzat. Haien pintxoak dastagai izango dira prestatu eta gero, eta baita Arsenaleko kide batek prestatutako txanpinoiak ere.\nAzkenik, urriaren 18an amaituko da Mikologika, jarduera jendetsuenetakoarekin: azokarekin. Tolosaldeko eta Goierriko 14 jatetxek pintxo bana prestatuko du, eta euro baten truke dastatu ahal izango dituzte herritarrek. Casino elkarteak ere bere postutxoa jarriko du eta Onddogoxo izeneko gozoa eskainiko du Gozona gozodendak.\nAfari berezia elkartean. Izen berriarekin hasi, eta berrikuntzetan berriena larunbatean Casinon bertan egingo duten afaria izango da. Elkarteko kide bakoitzak hiru lagun gonbidatu ahal izango ditu eta, Sonia Tapia sukaldari eta Casinoko kideak antolatuta, lau sukaldari ariko dira lanean. Tapiak berak sarrerako jakiak prestatuko ditu, eta lehen platera Imanol Zubelzu tolosarraren esku izango da; Basque Culinary Centerreko ikaslea da bera. Arraina prestatzen Madrilgo (Espainia) Triciclo jatetxeko Javier Mayo sukaldaria ariko da eta haragia, berriz, Fronton jatetxeko Javi Sañadok prestatuko du.\nUrriaren 13tik 18ra\nTolosa&Co-rekin elkarlanean, erakuslehio Lehiaketa. Bezeroek gustukoena bozkatzeko aukera izango dute Facebook bitartez.\nUrriak 13, astelehena 13. 20:00:\nTolosako Casino Elkartean eta, bertako bazkideei zuzenduta, sukaldaritza ikastaroa. Perretxikoak izango dira oinarri, eta irakaslea Sonia Tapia Solana 4 tabernako sukaldari eta Casino Elkarteko bazkidea izango da.\nUrriak 15, asteazkena 15. 20:00:\nTolosako Casino Elkarteko lehen solairuan, Ernesto Arrondok idatzi eta Donostiako Aquariumak argitaratutako Los hongos y el hombre liburuaren aurkezpen-hitzaldia izango da.\nUrriak 16, osteguna. 20:00:\nZerkausian, jarduera miko-gastronomikoa. Iñigo Cojo Bokado taldeko eta Donostiako San Telmo museoa jatetxeko sukaldariaren eskutik, ikusleek aukera izango dute perretxikoak erabiliz hainbat plater nola prestatu ikasteko; ondoren dastatzeko aukera ere izango dute.\nUrriak 17, ostirala 17.\nTolosaldeko ikastetxeetako DBHko lehen mailako ikasleak perretxikoak biltzera irtengo dira. Arratsaldean Aranzadi Zientzia Elkarteko kideek Tolosako Kultur Etxean sailkatuko dituzte aleak.\nOnddoek eta perretxikoek zein garrantzi duten ezagutaraztea da helburua, funtsezko elementu baitira ekosistemetan eta bizitzaren zikloan. Era berean, onddo, perretxiko eta inguru naturalaren garrantzia, haiei buruzko ezagutza eta haien aldeko errespetua eta maitasuna ikasleen artean zabaltzea da xedea.\nElkarteen arteko pintxo lehiaketa, Zerkausian. Parte hartzaileak: Gure Txokoa, Arco Iris, La Jara, Txinparta, Yurre, Kabi Alai, Oargi eta Casino, oraingoz.\nUrriak 18, larunbata. 12:00:\nMIKOLOGIKA azoka, Trianguloan. Tolosaldekoko eta Goierrialdeko hainbat jatetxetako sukaldariek pintxoak prestatuko dituzte, onddoak eta perretxikoak osagai nagusitzat hartuz.\nParte hartuko dute jatetxeak honakoak izango dira:\nCasa Martínez Jatetxea\nGozona gozodendak ere bere txokoa izango du eta jardunaldi hauetarako bereziki sortu duen Onddogoxo gozoa dastatu ahal izango da.\nOrdutegi berean hasita eta, Trianguloan bertan, beste zenbait ikuskizun eta erakustaldi ere izango dira ikusgai.\nTolosaldeko ikasleek Aranzadi Zientzia Elkarteko kideen laguntzarekin bezperan bildu eta sailkatutako perretxikoekin sortutako erakusketa.\nMotozerra erabiliz Luis Erasok erakustaldia egingo du.\nBOX.A taldeko Vanessa Alzate eta Ibai Luque-k margogintza tailerra eskeiniko digute eta boltsak egingo dituzte, perretxiko eta onddoen irudiekin.


EH Bildu Erriberagoitiak gutxienez udalerriko bost herrigunetan autokontsumo partekaturako ekintzak gauzatzea proposatu du\nProiektu horiek Europako Next Generation funtsekin finantzatuko lirateke trantsizio energetikoaren arloan.\nEH Bildu Erriberagoitiak proposamen bat aurkeztu du Udalean trantsizio energetikoaren arloan aurrera egiteko, Next Generation funts europarrekin finantzatu beharreko 5.000 biztanletik beherako udalentzako deialdiaren esparruan. Udalak arlo horretan proposamen zehatzik ez duela egiaztatu ondoren egin du proposamena.\nHorrela, EH Bilduk udalerriko bost herrigunetan autokontsumo partekatuta bultzatzeko sistemak sortzea proposatu du, zehazki, Arbigano, Nuvilla, San Miguel, Castillo Sopeña eta Pobesen. Proposamena dagoeneko erregistratu da Udalean, kokapen bakoitzaren beharrak eta ezaugarriak jasotzen ditu, eta, ekimenean parte hartu nahi duten bizilagunez gain, horien onuradun izan daitezkeen jarduera ekonomikoen zerrenda ere jasotzen du.\nEskualdeko buru den Pobesen kasuan, eta bere Administrazio Batzarrak bultzatutako eta gaur egun instalazio fasean dagoen energía komunitateari laguntzeko, EH Bilduk autogenerazioa handitzea proposatu du, Energia Komunitateen formatuan. Horrela, autokontsumorako sistemak jartzeko espazio egokiak kontuan hartuta, sortutako potentzia fotovoltaikoa 400 Kw inguru handitu daitekeela kalkulatzen da.\nJose Maria Martioda EH Bilduk Erriberagoitiako bozeramaileak nabarmendu duenez, “beharrezkoa iruditzen zaigu Udalak trantsizio energetiko eraginkor eta erreal baterantz urratsak egiten jarraitzea, Administrazio Batzarrekin konplizitateak bilatuz eta herritarrak bere energiaren ekoizpenean eta kudeaketan parte hartuz”.\nArgantzongo Udalak Zaragozatik Jundizera goi tentsioko linea elektriko bat eraikitzeko Forestalia Renovables taldearen proiektuaren aurka dagoela adierazi du. Kasu honetan, udalerritik pasatzean, 44 eta 70 metro bitarteko 12 dorre proiektatu dira. Udalak egindako txosten teknikoen arabera, trazadurak udalerriko egur-sortako mendiak, hiru erreka (La Paul, Torero eta Las Huertas) eta hainbat azpiegitura (errepideak, abelbideak eta gasolindegia, besteak beste) zeharkatzen ditu.\nBaina udalerrian izango dituen inpaktuetatik haratago, titulartasun pribatuko eta sustatzailearen erabilera esklusiboko proiektu honek atea irekitzen du energiaren garraioa pribatizatzeko, orain arte, Espainiako Sare Elektrikoaren eskuetan egon dena. Are gehiago, proiektu hori ez dago jasota Estatuaren 2015/2020 aldiko plangintzan, ezta onartzeke dagoen 2021-2026 aldirako energia-planifikazio berrian ere.\nTxostenak jasotzen duenez, ez da ebakuazio-linea bat, garraio-linea baizik eta jarduera hori egiteko baimenik ez du enpresa horrek. Hori gutxi balitz, linea horren garraio-ahalmenak aise gainditzen hainbat zentral fotovoltaiko eta eolikoetan sortu duen energia elektrikoa.\nArgantzongo Alkatea Pablo Ortiz de Latierrok azpimarratu duenez, proiektu honek ez die erantzuten planetak klima-aldaketaren aurka dituen erronka globalei, ezta Agenda 2030ek sustatzen dituen printzipioei ere. “Kontsumo-zentroetatik urrun dagoen energia ekoizteko proiektu bat da eta garraioan energia asko galtzen da eta gure udalerrian inpaktu larrian izango ditu”, erantsi du.


Hardcorea baino gehiago\n2019ko apirilaren 20a, larunbata | Ordua Euskal Herrian 06:42:59\nErritmo biziak, doinu mardula, gitarra zorrotzak, melodia itsaskorrak, erraz gogoratzen diren leloak eta arretaz landutako ahotsak entzun daitezke Enkoreren Kanala bigarren disko luzean.\nFaktore komunak (2013) haien aurreko disko luzea entzunez gero nabarmena da taldeak 80ko hamarkadako AEBetako hardcore melodikoa atsegin duela, eta lan berrian estilo horren zantzuak suma daitezke, baina kantuetan denbora erdiko erritmoak, astunagoak diren beste batzuk, pasarte samurrak eta beste hainbat ezuste aurki daitezke. Grabazioan, besteak beste, pianoa eta organoa erabili dituzte, eta egin dituzten hainbat moldaketa hardcore talde batean ez dira ohikoak.\nEnkore taldeak jotzen duen musika hardcorea baino gehiago baita. Zenbait kantuk pop edo rock kutsua dute, eta beste hainbat kantutan giro hunkigarriak ere gauzatu dituzte. Azken batean, taldekideak heldutasun puntu batera iritsi dira, eta kantuak osatzeko ukitu eta xehetasun egokienak bilatu eta aurkitzen dituzte.\nEnkore taldea Bilbokoa da. Xabi Hoo (ahotsa) Urtzi Iza (gitarra), Aitor Gallastegi (baxua) eta Alvaro Olaetxea (bateria) dira taldekideak. Grabazioa saioetan, Kauta taldeko Mikel Morenok eta Hesian taldeko Zuriñe Hidalgok ere parte hartu dute, eta ederki aritu dira Begiak itxi eta Ozen oihukatu kantuetan abesten, hurrenez hurren.\nHalaber, grabazioan, produktore batekin aritu dira lehen adiz, Jagoba Ormaetxearekin, eta beren sustraiak alde batera utzi gabe, taldekideek moldaketa berri batzuk probatu dituzte haren laguntzaz.\nHitzetan, eguneroko bizimoduan ikusten edo sentitzen dutenaz zuzen mintzo dira: “Azken juizioaren ordua heldu da; biktimak izan arren, gaizkide gara” (Gaizkide gara).\nAbiadura bizian kantuan aurrera begiratu behar dela diote: “Helmugarik gabeko trena hartu dugu; atzean utzitakoa ahaztu, arnas hartu eta aurrera; gogoak, kemena, grina, ilusioa eta indarra gure bidelagun dira; ametsak etengabe berrituz, ezin gara gelditu azken geltokian”.\nBorrokatzearen beharra ere aldarrikatzen dute: “Libre bizi, borrokatu; askatasun ametsak egi bihurtu; maite duguna defendatu; entzun gaitzaten ozen oihukatu!” (Ozen oihukatu).\nBeren barrura ere begiratzen dute —”Zerotik hasi nahi nuke, ni neu izateko; bihotza biluztu larrutik haratago, ni neu izateko”. (Ni neu)—, eta maitasuna eta gai samurrak ere ukitzen dituzte: “Jolastu nahi baduzu, jolas dezagun izaren artean; biok bakarrik gaude, lotsarik ez da; eta marraztu ditzagun kolore bako haragizko tximeletak” (Izaren artean); “Airea izan nahi dut; zure hasperen bakoitzean nik aire izan nahi dut” (Airea); “Hemen gaude elkarri begira, sekretuen berotasunean; engaina nazazu, esan egongo garela… elkarri begira” (Begiak itxi); “Hemen nago, bai, zure ondoan; oihuka ezazu berriz nire izena, eta betiko zurekin izango nauzu”(Zure ondoan).\nEnkore 2009an Bilboko Errekalde auzoan sortu zen. Urteotan, oihartzun handia lortu dute. Bi EP (Multiplo Komunetako Txikiena eta Zatitzaile Komunetako Handiena) eta single bat (Zer Garen) beren kabuz ekoitzi ondoren, 2013an Faktore Komunak lehen disko luzea kaleratu zuten. Disko horretako hainbat kantuk Euskadi Gaztean arrakasta izan zuten.\n2011n Gaztea Maketa Lehiaketako epaimahaiaren saria lortu zuten, eta beste hainbat lehiaketatan ere sarituak izan dira: Bilboko talde berrien lehiaketa, Bizkaia TV maketa lehiaketa, Banden Lehia 2010, Barakaldoko Pop-Rock Lehiaketa Nazionala 2010, Leioa Pop-Rock 2011…\nEuskal Herrian ez ezik, Europako beste hainbat herritan ere aritu dira jotzen. Guztira, 70 emanaldi baino gehiago egin dituzte haien ibilbide laburrean.\n2018-12-07 | Mikel Asurmendi


D3M-Askatasuna epaiketaren aurkako ekimenak egiten ari dira Gasteizen • ZUZEU\nD3M-Askatasuna epaiketaren aurkako ekimenak egiten ari dira Gasteizen\nD3M eta Askatasuna hauteskunde plataformetan parte hartzeagatik Auzitegi Nazionalera jo beharko dute hamahiru euskal herritarrek. Horietatik lau gasteiztarrak direnez, epaiketaren aurkako jarrera erakusteko bost eguneko kanpaldiari ekin diote hiriburuko Katedral Berriaren parean. Maiatzaren 3an hasiko da Madrilen epaiketa eta 9 eta 7 urte arteko espetxe zigorrak eskatu ditu fiskaltzak auzipetuen aurka, ETAko kide izatea edo kolaboratzea egotzita. Baltasar Garzon epaileak auziperatu zituen 2009an hamahiru gizon-emakumeak behin bi plataformei EAEko hauteskundeetara aurkeztea galarazi ostean. D3Mk 100.000 boto eskuratu zituen; balizko 7 eserleku.\nAmparo Lasheras, Unai Berrostegieta, Aitor Liguerzana eta Fernando Antia dira epaia jasan beharko duten Gasteizko bizilagunak. Lasheras-ek, auziperatuen babeserako plataformako bi kiderekin batera, Eusko Legebiltzarrean baraualdia hasi nahi izan du, zehazki, Aralarren bulegoan. Baina, Arantza Quirogak hala eskatuta, Ertzainek kanporatu egin dituzte hiru lagunak. Iñaki Iriondo kazetariak grabatu du ekintzaileen kanporaketa:\nBitartean, eraikinaren kanpoaldean, kanpaldian parte hartzen ari diren dozenaka pertsonek protesta egin dute Eskubide guztiak proiektu guztientzat lelopean. Eleak mugimenduak Euskal Herriko hainbat bazterretan bultzatu ditu egunotan gisa honetako kontzentrazioak, Sestaon kasu. Ostiralean, Gasteizko Udalean mozioa aurkeztuko dute, Sestaon egin bezala, udal taldeek auzipetuen egoera salatzeko eta “epaiketa politikoak bertan behera” uzteko eskatzeko.\nOstiralera arte Gasteizko kanpaldian, asanblada irekiak, Hautsitako lehioa dokumentalaren erakustaldia, bizikleta martxa eta tailerrak antolatu dituzte. Ostiralean 19:00etan Katedral Berritik hasiko den manifestaziorako gonbita luzatu du D3M eta Askatasunako auzipetuen babeserako plataformak.\nAuzipetuetako batek, Unai Berrostegietak, azaldu egin du auziaren jatorria eta kanpaldiaren helburua:\nXuban Nafarrete babestuz eserialdia\nMartxoaren 29ko greba orokorrean ustez ertzainek larriki zauritu zuten gasteiztarrari babesa emateko eserialdia egin dute Gasteizko legebiltzarraren ondoan dozenaka gaztek. Era berean, azken aldiko “polizia bortizkeria” salatu dute parlamentutik metro gutxira. Eraikin barruan, ostera, Rodolfo Ares Herrizaingo sailburuak Xuban Nafarreteri gertatutakoaren bere bertsioa eskaintzen zuen. Rodolfo Aresen eta poliziaren aurkako ohiuek bakarrik apurtu dute gazteek burututako eserialdi baketsu eta isila. Legebiltzarrean Rodolfo Aresek poliziaren bertsioari eutsi dio, alegia, Xuban Nafarretek ihesean erorita hartu zuela kolpea. Gazteak, ostera, salaketa jarri du epaitegietan buruan pilotakada bat eman ziotela azalduz.\nAskatasuna, auzia, d3m, Gasteiz, politika\nPSE-EEren heriotzaren korridorea


Alokairuan, Jet Pribatua Gutuna Hegaldia batetik edo Burlington To, Rutland, Vermont\nLuxuzko korporatiboa hegazkin pribatuak Jet Gutuna Burlington, Rutland, Vermont Hegazkina abiazio alokairua Company Near Me deitu 855-520-8100 hanka hutsik dagoen Air Hegaldi zerbitzu-eremuaren berehalako aurrekontua Business for, Larrialdi, maskotak errespetatzen hegazkin batera plazer pertsonalak? Let onena hegazkin konpainiak laguntza azkar eta erraz zure hurrengo helmuga!\nItxaron denbora iraganeko gauza bat izan dezakezu Jet pribatuak charter hegaldi Vermont zerbitzu bat alokatu badira. Batez itxaron denbora da, gutxi gorabehera, 4 ra 6 minutu. Zure hegaldia hasten zara bitartean saihestuz lerro luzeak ekipajea txekea, Sarreren, segurtasun eta zure plano igo.\nhanka Empty edo Vermont inguruan akordio aurkitu dezakezu 'airline industrian erabiltzen hutsik itzulera jet pribatu baten hegaldiaren erreserba modu bakarra epe bat da.\nBegiratu zure hiria gertuen azpitik hegazkin pertsonala aireportua pleitatuko buruzko informazio gehiagorako Vermont.\nOnena Burlington egin, Rutland, Vermont goi Nightlife, Jatetxeak eta Hotelak Review nire inguruan inguruan\nHegazkin Pribatua gutuna New Hampshire | luxuzko jets pribatuak gutuna Burlington


Book: Baserri/Nekazal kultura\nDate: Wednesday, 26 January 2022, 3:20 PM\nGarrantzia handia du elikadura eta nekazaritzaz aritzea eskoletan. Nekazal Kultura Eskoletara proiektuak haziak aitzakitzat hartuz, gure inguruko baserriak eta ohiturak aztertzeko aukera emango digu. Horretaz gain, baratzeetan bertako barietateak erein eta hauetatik haziak erauziz, barazkien ziklo osoa ezagutzeko aukera ere izango dugu.\nCristina Enean ekoiztutako MATERIAL DIDAKTIKOA eskuragarri dago hurrengo loturan: HEMEN\nAitor Mendiluzeren bertsoa\nBaserri giroa ezagutzen\nAgricultura sin etiquetas\nIraunkortasuna nekazaritzan (Batxi / Lanbide Heziketa)\nLanda eremuko paisaia aztertzen (LH)\nNekazaritza ereduak (DBH)\nAbestia: Pirritx, Porrotx eta Marimotots: Ekolapiko bideoklipa\nIgartubeitiko baratze ekologikoa, Ezkion\nBIDE BERRIAK Elikadura Burujabetza Euskal Herrian (52min)\nAhotsak.com (Bideo bilduma)\nBaserri kultura berreskuratu nahian\nBaratzezain hasi berriak\nEkologiko vs industrial\nNekazaritza ekologikoaren oinarriak\nHobekuntza helburuak eta ebaluazio adierazleak\nZer ondorio ditu denontzat, baserriak husteak? (Mirene Begiristain)\nBaserriaren sorrera ere kapitalismoaren oinarri (ARGIA)\nBost ebidentzia zientifiko transgeniko eta pestiziden kalteez (ARGIA)\nBaserriaren eta baserritarren irudia testu liburuetan\nAudioa (LANDABERRI): Aretxabaletako tomatea (Marc Badal)\nZein da zure zuku gogokoena? (16 orr.)\nBarazkiak eta frutak (LH1)\nSendabelarrak (LH 2)\nOsasuna naturarentzat, osasuna niretzat (3. zikloa) (19 orr.)\nSorotik platerera: janaria lortzeko zenbat lan (3. zikloa)\nBaserrien bilakaera (DBH 2)\nLehenengo sektorearen azterketa (DBH 3)\nPaisaiaren azterketa (DBH 3)\nNekazaritzaren eragina (2. zikloa) (22 orr.)\nNekazaritza eta teknologia: positiboa da beti?\nNekazal biodibertsitatearen kudeaketa\nEtorkizuneko haziak ote? (23 orr.)\nBide Berriak. Elikadura Burujabetza Euskal Herrian (EHNE Bizkaia, Bizilur,).


7 uzt - 9 eka Musika\n12 uzt - 17 eka Musika\nGasteizko Jazzaldiaren 44\n17 uzt Dantza\n20 uzt - 25 eka Musika\n14 uzt Musika\n26 uzt Musika\nJoven Orquesta de Canarias | Víctor Pablo Pérez\nAzken urteetako inflazioak zure diruan izan duen eragina ezagutu nahi duzu? Kalkulatu gure simulagailuarekin.\nHipoteka aldakor edo finkoak, zeuri hoberen egokitzen zaizun moduan. Eta gaztea bazara, baldintza berezietan duzu.\nKutxabank Gestionen hitzaldia: Inbertitzea, ikuspegi kontu bat\nIkusi Kutxabank Gestionen azken webinarra: "Inbertitzea, ikuspegi kontu bat". Hizlariak: Joseba Orueta (Kutxabank Gestionen Kontseilari Delegatua) eta Oscar Esteban Navarro (Fidelityko Espainia eta Portugalgo Salmenta Zuzendaria).\nBezeroei inbertsioak aktiboki kudeatzen laguntzen diegu.\nErosi txartelaz eta erabaki, momentuan, zatikatu eta kuota erosoetan ordaindu nahi duzun.\nErabili Bizum dirua berehala bidali eta jasotzeko. Eta online erosteko.\nAdi! Online Segurtasuna\nArrisku zibernetikoetatik babesteko informazioa eta jarraibideak.\nPoltsikoan, online, aurrez aurre edo telefonoz.\nBeti zeugandik gertu behar duzunerako.\nAzkar, eroso eta seguru.\nZure familia, etxea edo autoa. Horiek babestuta lasai egongo zara eta Kutxabankekin egiten baduzu, kalitate eta prezio onenak bermatuko dizkizugu.\nInbertsio-fondoak zure aurrezkia dibertsifikatzeko eta arriskuaren eta aurreztearen arteko erlazioa hobetzeko tresna paregabeak dira.


Komunitatea josteko hainbat kasu praktiko TOKIKOM jardunaldietan - Mendialdea - Erran.eus\nKomunitatea Josten jardunaldietan hiru hitzaldi eskaini dituzte eldiario.es-eko, Het Velang Van Limburg-eko eta BBC-ko aditu banak.\nTOKIKOM Sarien seigarren edizioko sari banaketa egin dute gaur Arrasateko Garaia Parke Teknologikoan, eta behin saridunak ezagututa, Komunitatea Josten jardunaldiak eman dio segida goizari. Komunikabideen arteko zein helburu publiko ezberdinekiko komunitateak eratzeko moduak ezagutzea helburu hartuta, hiru hitzartze entzuteko aukera izan dute bertaratutakoek. Espainiako eldiario.es egunkariko Esther Alonsok eman dio irekiera adituen saioari; Het Velang Van Limburg egunkari belgikarreko Arno Schepersek eman dio segida; eta, azkenik, BBC eta toki komunikabideen artean osatu duten Local News Partnership egitasmoko zuzendari den Matthew Barraclough-en hitzartzearekin osatu da jarduna.\nEsther Alonso eldiario.es hedabide madrildarreko kazetariak ireki du gogoetarako bidea. Alonsoren hitzetan, «komunitateari garrantzi handia» ematen diote: «Irakurleei entzutea ezinbestekoa da». Datuen analisian jarri du enfasia, hutsetatik ikastean, analitikari garrantzia eman behar zaiola argudiatuz. Hala ere, hortik aurrera jauzi bat eman beharra azpimarratu du 2022an 10 urte beteko dituen hedabide madrildarreko kazetariak. Adierazi duenez, «egun ezin ditugu irakurleak soilik bilatu, gure proiektuarekin konplizeak diren herritarrak baizik». Bide horretan, eldiario.es-ek gardentasunean eta fidelizazioan ahalegin berezia egiten duela azpimarratu du.\nHet Velang Van Limburg egunkari belgikarreko Arno Schepers-en hitzartzeak eman dio jarraipena, atsedenaren ostean, gaurko jardunaldiari. 800.000 biztanleko lurralde batean, astelehenetik larunbatera paperezko egunkari bat eta asteko egun eta ordu guztietan sarean jarduten duen hedabidea da. Hain zuzen, azken honi eman nahi izan dio garrantzia: «Lehentasuna ematen diogu sareko edukiari, eta ostean egiten dugu papereko edukien\nBide horretan, eta etorkizuneko kazetaritza sarean oinarrituko dela sinetsita, edukien pertsonalizazioan eta herritar gazteengan jarri nahi izan du enfasia. «Etiketen bidez, erabiltzaile bakoitzari interesatzen zaion edukia eskaintzen diogu; albisteetatik, ikus-entzunezko, buletin edota iragarkietara. Eta bide berean egokitzen ari gara harpidetzak, gazteei begira, sareko kontsumo azkarrari begira», adierazi du. Schepers-en hitzetan, egunkariaren balorea «irakurle anonimoak zein harpidedunak balorean jartzea da», eta edukien bidez lortzen omen dute hori.\nEITBko zuzendari Unai Iparragirrek aurkeztu du eguneko hirugarren eta azken hitzaldia, «mundu mailan erreferenteetako bat den komunikabide publikoak» eskainia. BBC eta toki komunikabideen artean osatu duten Local News Partnership egitasmoko zuzendari den Matthew Barraclough-ek «nazio hedabideen eta tokiko hedabideen arteko konfiantzan oinarritutako elkarlana» oinarri dutela adierazi du. «BBCk formakuntzak, laguntzak eta ekitaldiak eskainiz eta tokiko hedabideek, aldiz, albisteak», azken bost urteetan ehunka kolaborazio egin dituztela adierazi du, bai paperean, eta baita ikus-entzunezkoetan zein sarean. «Tokiko albisteek astean 8-10 milioi ikustaldi dituzte gure hedabidean».\nHerrietako demokrazia eta gardentasuna aipatu ditu, «tokiko komunikabideek politikan eta herrietako demokrazian eragin zuzena dutela» jakitun direlako; «hori da beraien balore nagusia». Bide horretan, eta elkarren arteko gardentasuna eta zintzotasuna oinarri, tokiko politikari lotuta ulertzen dute kolaborazioa: «Helburua ez da albisteen lehentasuna zalantzan jartzea, ez dugu hedabideen arteko konpetentzia sustatu nahi», mintzatu da. Bere hitzetan, «gisa honetako kolaborazioetan oso garbi izan behar dute bi aldeek zertan kolaboratzen duten, zeintzuk diren elkarbanatzen dituzten esparruak». Eta Barraclough-ek hitzartzean adierazi bezala, BBCren eta Erresuma Batuko dozenaka tokiko hedabideren arteko egitasmoak aurrera jarraituko du, «bi aldeok irabazten dugulako».


Baserritik otarrera, talde txikien bidez eragin\n2019ko maiatzaren 25a, larunbata | Ordua Euskal Herrian 21:52:18\nEkonomia > Ekonomia soziala > Txanponaren beste aldeak\nAntiguaOtarrak. Bilgunea: Antiguotarrak elkartea (Donostia, Matia kalea 31). Sorrera urtea: 2010. Otar kopurua: 30 gehienez. Taldea hornitzen duten ekoizleak: 6 (barazkiak, arrautzak, oilaskoa, haragia, ogia...).\n30 otarren langa ez gainditzea erabaki dute, kontsumo taldea ondo kudeatu ahal izateko: “Hobe da talde txiki asko izatea, handi bakarra baino”.AntiguaOtarrak\nBarazki mordoa jaten dute Idurre Zugazagasti eta Haritz Ugarte antiguatarrek, garaian garaikoa eta bertakoa. Ez dute ordea supermerkatuan erosten. Astearte arratsaldero Antiguotarrak elkartetik igaro eta orotariko elikagaiez hornitutako otarra izaten dute zain. Izan ere, biak ala biak jada bost urteko ibilbidea egin duen AntiguaOtarrak kontsumo talde autogestionatuko kide dira.\nKontsumo taldeak 30 otar betetzen ditu astero, eta bakoitzak norbanako, bikote, lagun-talde edo familia bana du jabe. Horretarako, ekoizle txikiekin soilik eta banan bana egin dute harremana, asanblada bidez eta hainbat irizpide jarraituz aukeratu ostean. Bertakotasuna eta nekazaritza ekologikoan aritzea da batez ere aintzat hartzen dutena.\nEkoizleek elikagaiak elkartera eramaten dituzte, batere bitartekaririk gabe, eta kontsumo taldeko kideek hartzen dute elikagaiak banatzeko ardura. Horretarako, asteartero bi kidek egin behar izaten dute banaketa lana: elikagaiak hartu eta otar bakoitzean dagokiona jarri. Zugazagastiren hitzetan: “Urtean hiru edo lau aldiz soilik egokitzen zaigu lan hori, eta trukean, tokian tokiko produktu ekologikoak jasotzen ditugu astero”.\nOtarra itxia da, eta hortaz, urte osoan eskatuko dutena aurretik planifikatzen dute. “Badakigu noiz jasoko ditugun arrautzak, noiz gazta edo noiz tomateak”. Horri esker, ekoizleek euren lana antolatu eta egonkortzeko aukera dute. Gainera, hilabeteko aurrerapenarekin ordaintzen diete baserritarrei, eta inoiz uzta hondatuko balitz ere, berdin ordaintzeko konpromisoa hartua dute. “Zorionez, oraingoz ez zaigu halakorik gertatu”.\nAuzoko eragile aktibo\nDiotenez, ekonomikoki ez dute ahalegin berezirik egin behar izan, hilero ordaintzen duten kuotak ez baitu supermerkatuan erosiz gero xahutuko luketena gainditzen. Ugarteren arabera “egin beharreko moldaketa bakarra garaian garaiko produktuak jatera ohitzea da”.\nKontsumo taldeko kide gisa parte hartzera bultzatu dituzten motibazioak asko dira: bertako ekoizle txikiei laguntzea, beste kontsumo eredu bat sustatzea, produktu osasuntsuak eskuratzea… Kide bakoitzak bere lehentasunak ditu, baina bi hilabetean behin egiten dituzten asanbladen bidez eta erabakiak denen artean hartuta, proiektu komun bat eratzea lortu dute.\nHorrez gain, auzoko eragile aktibo bat gehiago dira. Jaietako egitarauaren baitan ekintzak antolatzen dituzte urtero, eta erosi dute igaro berri den Korrikaren kilometro bat ere. Lekukoa eramateko haien otarrak betetzen dituen ekoizleetako bat gonbidatu dute gainera.\nHalako ekimenei esker Antiguan gero eta ezagunagoak direla nabari dute. Orain arte bezala modu horizontalean jarduten jarraitzeko 30 otarren langa ez gainditzea erabaki dute ordea, eta taldera batu nahi duen jende asko dagoen arren, itxaron-zerrendan izena eman behar izaten dute. “Ondo kudeatu ahal izateko hobe da kontsumo talde txiki asko izatea, handi bakarra baino. Auzoan bertan bada beste talde berriago bat, eta ea laster gehiago ere sortzen diren”.\nAntiguaOtarrak Kontsumo Taldeak bere jarduna azaltzeko ekoitzitako bideoa:\nKanal honetan artxibatua: Txanponaren beste aldeak\nTxanponaren beste aldeak kanaletik interesatuko zaizu...\n2016-02-07 | Lander Arretxea\nNori baino, norekin deitu\nBestelako kontsumo ereduak aipatzen hasi eta normalean lehenengo sektorea etortzen zaigu burura: kontsumo taldeak, bertako produktuak… Baina kontsumo kritikorako neurriak ez dira jan-edanera mugatzen. Azpiegitura erraldoiak behar dituen teknologia eta telekomunikazio sareen alorrean ere sortu dira lehenengo alternatibak. Haietako bat da telefono eta internet zerbitzuak eskaintzen dituen Eticom - Som Conexió kooperatiba. Herrialde Katalanetan abiatutako proiektua da, baina Euskal... [+]\n2016-01-24 | Itsaso Zubiria Etxeberria\nTurismoa ez da zertan bisitarientzat soilik izan\nItsasoa usaintzera heltzen zara hemendik. Leku pribilegiatu batean nago oraintxe bertan, irakurle; Ondarroako Arrigorri hondartza nire magalean eta Saturraran bistaratzen dudala. Harkaitzen gainean kokatuta dagoen Alfa eraikinean nago, Arrigorri ostatu-jatetxean. Orain urtebete eskuratu zuten Ondar-Uhin Turismo Elkarteak eta Arrikoop. Kooperatiba Elkarte Txikiak eraikinaren kudeaketarako baimena. Zazpi urtez itxita egon ostean Udalak egindako lehiaketa irekia irabazita sartu dira... [+]\n2016-01-03 | Lander Arretxea\nEmantzipazioa okupazioaz harago\n35.466 etxebizitza huts Nafarroan, haietako 13.199 Iruñerrian. 2013koak dira datuak, baina ez dirudi hori asko aldatu dela pentsatzeko motiborik badagoenik. Eta bitartean, milaka lagun etxebizitza bat izateko aukerarik gabe: gurasoen etxea utzi ezin duten gazteak batzuk, eta are egoera gordinagoan dauden beste batzuk; ordaindu ezin dutelako euren etxeetatik kaleratu dituztenak. Ez dira kontu berriak. Nafarroan ez ezik, Euskal Herri osoan errepikatzen den paradoxa da: etxerik gabeko... [+]\n2015-12-20 | Itsaso Zubiria Etxeberria\nIpar Euskal Herri barnealdea. Baxenabarre. 1966tik lanean den Euskaldun Gazteria taldeak 2009an eragin esparru berri baten beharra ikusita jada Zuberoan martxan den Gazteendako Aurrezkirako Lekuko Taldea (GALT) sortzeko hautua egiten du. Urte aldrebes samarrak bizi ditugu, ez gazteok bakarrik, baina jendarteko zati honi heldu dio Euskaldun Gazteriak –azaldu beharrik ez dago zergatia, izenari erreparatuta soilik nahikoa izango da–. Zonaldean gazteen ihesa egunetik egunera goranzko... [+]\n2015-12-06 | Lander Arretxea\nBi aldiz errentagarria den finantza erakundea\nAspaldi da han eta hemen finantza erakunde erraldoien kontrako iritziak entzun eta errepikatzen ditugula. Direla hipotekatako iruzurrak, direla preferenteak, ustelkeria kasuak… Baina hala ere, herritarron gehiengoak bertan gordetzen ditugu gure sosak eta aurrezkiak, kasu askotan, zertarako erabiltzen diren jakiteko aukerarik gabe. Badira alternatibak ordea: finantza etikoak esaten zaion lan-esparruan dabiltzan erakundeak. Haietako bat da Oikocredit, bazkideek sartzen duten diruarekin... [+]\n2015-11-22 | Itsaso Zubiria Etxeberria\nOrdenagailu aurrean nagoen honi Zarautzen irekitzera zihoazen dendaren izena aditzean barre txikia egin zitzaion. Gure etxean lakari txitxiei eta ipurdi ederrei deitzen baitzaie. Eta pentsatu nuen, zein kuriosoa izena elikadura osasungarrirako denda baterako. Ezjakina ni. Aiton-amonek hau irakurriko balute... Lakaria garai bateko neurketa mota bati deitzen omen zaio, eta ni enteratu gabe; 3,6 kg inguruko neurriari hain justu. Neurketa egiteko egurrezko kaxaren irudia ikustean, ordea, ezagutu... [+]\n2015-11-08 | Lander Arretxea\nGaztetxeko egiteko moduak, behar berrietarako ere balio du\nHamar urtek ematen dute askorako, eta tartean, aldatu daitezke beharrak, helburuak, kezkak… Irungo Lakaxita gaztetxea izango zena duela hamar urte okupatu zutenei hori bera gertatu zaie. Orduan hogei urte inguru zituztenek hogeita hamarrak gertu dituzte orain, eta etxebizitza, familia, lana eta antzeko kezkak pilatu dituzte bidean. Arazo berriei hasiera hartan aisialdi alternatibo faltari erantzun zioten modu berean egin diote aurre ordea. Hala dio Andoni Egiak: “Beti pentsatu izan... [+]\n2015-10-25 | Itsaso Zubiria Etxeberria\nBilbi plaza. Arratsaldeko lau eta erdiak. Bazkal osteko kafearen gonbitea onartu digu Davide Angelilli 24 urteko gazteak. San Frantziskoren bihotzean pasa zuen lehengo urtea gazte italiarrak. Masterra egitera etorri zen Erromatik Bilbora, eta etxebizitza solidarioaren programan sartu zen. Auzoko kultur eta kirol taldeen koordinazioan lagunduta etxebizitzaren hilabeteko alokairua 55 euro. Angelillik garbi du 55 euro horiek erakarri zutela programara hasiera batean, gero auzoak dirua baino... [+]\n2015-10-11 | Lander Arretxea\nBetiko ofiziotik, haize berriak\nJarduera: Altzarien tapizatzea eta zaharberritzea.\nIzaera juridikoa: Kooperatiba.\nNoiztik martxan: 2014ko irailetik.\nKide kopurua: 2.\nEibarko San Miguel de Aginaga kalean euren lanbidea eta lantokia aurkitu dute Norone Bizkarra eta Iratxe Artiach gazte durangarrek. Ez dute ordea berrikuntza eta start-up-ak sustatzen dituen gomendio sorta jarraitu. Erosi, erabili, bota eta berriro... [+]\n2015-09-27 | Itsaso Zubiria Etxeberria\nHartzekodunen lehiaketan egon da azken urtean Koxka enpresa bi proiekturen arteko borrokan, eta paper artean aurkitu dugu Ramon Salinas Garrido. Koxkako langile ohia da eta beren enpresa izandakoari aterabidea emateko proiektua prestatu dutenetako bat. Gaur esku artean dauzkan orri horiexen artean pasa ditu azken hilabeteak Salinasek beste zenbait kiderekin batera, enpresaren bideragarritasun plana eta enpresa modeloa garatzen. Langileak lehen lerroan jarrita eta kooperatiba eredu bezala... [+]


Omenaldi, konpromezu eta soinu plazer hutsa — Gaztelupeko Hotsak\nHemen zaude: Hasiera → Albisteak → Omenaldi, konpromezu eta soinu plazer hutsa\nGrebalariak berezko 10 konposizioez osatuta dago, eta hiru artista bikain eta erakargarrien ekarpenaz aberastuta dator: Toni Vaquer piano jole mallorcarra, Pere Loewe kontrabaxu jolea eta Ramon Prats bateria jolea.\nGrebalariak honetan Juanek ez ditu bere kezka soziopolitikoak ahaztu eta oraingoan La Canadiense enpresan 1919an egindako grebaren ehungarren urtemuga ospatu nahi izan du. Hari esker, beste gauza askoren artean, 8 orduko lanaldia ezartzea lortu zen eta “Greba” abesti bera borroka horri ekin eta kasu batzuetan bizia galdu zutenei dedikatuta dago. Jack Johnson boxealariari keinu txiki bat ere badakar. Garaiko txapeldun zuria gainean hartu izateak komunitate afroamerikarraren borrokaren sinbolo bihurtu zuten eta bere garaian Miles Davis handiak egin zion omenaldiaren oihartzunak entzungarri dira oraindik ere Juan De Diegoren fraseatze ederretan.\nOmenaldi, konpromezu eta soinu plazer hutsa.


Falconidae - Wikipedia, entziklopedia askea.\nFalconidae, eguneko hegazti harraparien familia.\nFamiliaren barruan, bi azpifamilia daude: batetik, Polyborinae, Caracarak and oihan-belatzak barne hartzen ditu; bestetik, Falconinae, non belatzak sartzen baitira. Guztira, 60 espezie inguru ditu familia honek.\nBeste falkoniformeek —adibidez, Accipitridae familiakoek— ez bezala, atzaparrez gainera, mokoa erabiltzen dute harrapakina hiltzeko. Horretarako, protuberantzia adarkara bat izan ohi dute goiko mokoan. Haragijaleak dira, eta beste hegaztiak, ugaztun txikiak, narrastiak, intsektuak eta sarraskiak jaten dituzte.\nTamaina ertain eta txikiko hegaztiak dira: txikienak —Microhierax fringillarius— 35 g pisatzen du; handienetako batek —Falco rusticolus—, berriz, 2.100 g pisa ditzake.\nKako formako atzapar zorrotzak dituzte, eta ikusmen ezin hobea. Lumak marroiak, zuriak, beltzak eta grisak izan ohi dira. Ez dago alde handirik arren eta emeen luma-koloreen artean.\nMundu osoan barrena bizi dira familia honetako espezieak, Erdialdeko Afrikako oihanetan eta zirkulu artikoan eta antartikoan ez beste. Zenbait espeziek kokapen-eremu oso zabalak dituzte, belatz handiak, adibidez, zeinak Groenlandiatik hasi eta Fiji uharteetarainoko eremu zabala hartzen baitu.\nHabitat-mota gehienetan bizi dira, tundran, basamortuan nahiz oihanetan, baina nahiago izaten dituzte belardi zabal eta irekiak.\nHegazti migratzaileak dira espezie gehienak: uda pasatzera iparraldeko leku freskoetara joaten dira, eta negua pasatzera, aldiz, hegoaldera.\nHauek dira Falconidae familiako generoak:\nInternet Bird Collection, Belatzen bideoak, argazkiak eta abar\nFalco chicquera (Rajasthan, India)\nFalco femoralis (Texas, AEB)\nFalco mexicanus (Hego Carolina, AEB)\nFalco naumanni (Espainia)\nFalco peregrinus, belatz handia (Kalifornia)\nFalco rupicolus (Hego Afrika)\nFalco sparverius (Kanada)\nFalco tinnunculus, belatz gorria (Alemania)\n1824. urtean deskribatutako animaliak


PODCAST Sustatu.eus - Teknologia albisteak\n20.08: Wikipediako 2020ko lehiaketak\n2020-03-07 : 08:47\n2020. urte ia osorako euskarazko Wikipediak ireki dituen edizio-lehiaketak berriz jardun dugu Segura Irratirak, hango esatari Iñigo Arreserekin.\nUrtzi Odriozola informatikariarekin\n2020-03-03 : 19:57\nSustatu Podcastaren 20.07 alea, 2020. urteko 7. podcasta, martxoaren 3koa da eta beste grabaketa batetik berrerabilia. Hain zuzen ere, Aiaraldea.eus agerkarian Urtzi Odriozola Laudioko informatikaria elkarrizketatu zuten, Egunean Behin jokoaren gainean. Urtzi CodeSyntax enpresako lankidea dugu, eta hain zuzen ere Sustaturen tripetan lan egiten duenetako bat da. Entzun dezagun bada, Aiaraldearen grabaketa hau, Creative Commons Aitortu Partekatu lizentziari esker hona ekarria.\n20.06: Kopiatu eta Itsatsi, Bilatu eta Ordeztu.\n2020-03-01 : 16:45\nSegura Irratian informatikaren historiaz jardun dugu Iñigo Arretxe esatariarekin. Batetik, Larry Tesler hil dela, Kopiatu eta Itsatsi, eta Bilatu eta Ordeztu funtzioen asmatzailea. Eta bigarren funtzio horrek Anjel Lertxundiri egin zion trastadaz, bide batez. Bestetik, Photoshop programaren 30. urtebetetzeaz ere hitz egin dugu. Entzun nahi baduzu...\nMaddi Sarasua: Euskara klase perspektibatik\n2020-02-23 : 13:45\nSustatu Podcastarem 20.05 alea. 2020. urteko 5. podcasta, otsailaren 19an grabatua, baina egun pare batera prozesatua. Zumaiako Udalaren Euskara Zerbitzuak hizkuntzaren inguruko hitzaldi zikloa antolatu ohi du urtero (Euskara, bestela ez gara-2020), eta aurtengo zikloko lehena grabatu genuen: Maddi Sarasuak eman zuen izenburu honekin: Euskara klase perspektibatik. Maddi Sarasua bertsolaria da, eta hizkuntza-plangintzan ikasketak eta lanak egin izandakoa da.\n20.04: Filmin eta eLiburutegia\n2020-02-22 : 08:40\n2020. urteko 4. podcasta, otsailaren 20an grabatua. Segura Irratian ikus-entzunezko alorrean izandako nobedade batzuez jardun dugu Iñigo Arretxe esatariarekin. Batetik, nola Filmin streaming plataformak euskarazko edukien katalogoa ireki duen, eta bestetik nola Filminen ordainpekoa den katalogoa, beste modu batez ere ikus daitekeen: liburutegi publiko baten bazkide izanda, eLiburutegia zerbitzua erabiliz.\n20.03: Egunean Behin jokoaren itzulera\n2020-02-10 : 17:34\nSegura Irratian Egunean Behin jokoaren denboraldi berriko itzuleraz mintzatu ginen eta Goizerokoa saioko Iñigo Arretxerekin grabatu genuen. Halako kontuak, nola gakoetako bat jarrita dagoen galdera-sorkuntzan, jendearen ekarpenetan, galdera indididualak proposatzeko tresnarekin, eta bestela, programazio lehiaketarekin informatikari eta programazio zaletuentzat.\nGarazi Auzmendirekin podcasta: Basoak eta klima aldaketa\n2020-02-07 : 16:08\nSustatu Podcast-aren 20.02 zenbakiko ale hau 2020 urteko lehen podcasta / hitzaldi grabatua izan da. Urtarrilaren 22an Arrasaten izan zen hitzaldia. Basoek aldaketa klimatikoarekin duten erlazioaz hitz egin zuen Garazi Auzmendi kontserbazionistak.\n20.01: Podcasta itzuli da Segura Irratiarekin\n2020-02-03 : 08:53\nOporrak tarteko, eta gaixotasunen bat ere bai, atzeratu egin zen nolabait Sustatu Podcastaren berragerpena Segura Irratian, baina jarraitzen dugu, eta hauxe grabatu eta eman genuen urtarrilaren 23an. Hain zuzen ere, podcast hauek sarean ere badaudela jada iragarri dugu ale honetan. Sustatu Podcast-era harpidetu zaitezke jada, Sustatun eskaintzen diren esteka eta RSS aukerei esker, eta baita Jarrion aplikazioarekin, horretaz ere jardun baitugu Iñigo Arretxe Segura irratikoarekin.\nPodcast: euskaltzaletasunaz eta feminismoaz, Eskisabel eta Agirrek\n2019-12-18 : 23:27\nEuskaltzaletasuna eta feminismoa, ahalduntzeko elkargunea. Lorea Agirrek eta Idurre Eskisabelek eskuz esku emandako hitzaldia. Tolosan izan zen urriaren 15ean, "Euskara eta feminismoa, bidegurutzean elkargune" topaketen barruan. Hitzaldia eman eta aste gutxira argitaratu zen Lisipe bilduman Trikua esnatu da saiakera, non bi egileek ideia hauek sakon landu dituzten. Saiakera horretarako hitzaurre hitzezkotzat har dezakezue podcast hau.\nPodcast: Harkaitz Cano, Fakirraren Ahotsa\n2019-12-17 : 23:17\nHarkaitz Cano eta Fakirraren Ahotsa. Donostiako Egia kultura etxean izan zen hitzaldi eta solasaldi hau, irailaren 25ean grabatu genuen. Canok bere eleberria komentatu zuen, eta berarekin mahaian izan ziren Edu Zabala (irakurle kluben koordinatzailea) eta Ruben Vidal kultura etxeko arduraduna.\n19.15. Egunean Behin joko aplikazioaz\n2019-12-12 : 23:43\nSegura Irratirako, Goizerokoa saioko Iñigo Arretxerekin solasean. Gai bakarra tratatu dugu oraingoa, Egunean Behin jokoa. Sustatu egiten duen enpresa berak, CodeSyntax-ek egindako jokoa izanik, jokoa nola garatu den eta nola iritsi den erabilpen zabal bat izatera, horixe komentatu dugu. Baita egun pare batera egitekoa zen Final handia, formatu berri batekin, zuzenean dozenaka lagun denak aldi bereko partida bera jokatzen. Gauzak irten ziren bezala, azkenean Segurako erabiltzaile batek irabazi zuen, Eneko Agirrezabal korrikalariak.\n19.14. Kabia Digitala 2019ko Durangoko Azokan\n2019-12-05 : 23:35\nSegura Irratirako. Ohi bezala Iñigo Arretxerekin grabatu beharrean, oraingoan Anaitze Jauregirekin izan da. Nola podcasta grabatu zen Durangoko Azoka irekitzen zen egunean, gaia huraxe izan zen, Durango, eta bereziki Azokan dagoen atal teknologikoak, Kabia Digitalak duen egitaraua.\n19.13. Gaurko errezeta: Letra zopa\n2019-12-02 : 11:32\nSegura Irratirako, Goizerokoa saioko Iñigo Arretxerekin solasean. Egunen Behin-eko jokoan letra-zopak nola sortu diren aipatu dugu, eta bestetik Japoniako enpresa teknologiko batetik etorritako albistea: lau eguneko lan astea probatu dutela eta ondo irten zaiela, ez bakarrik daude langileak gustora, produktibitateak ere gora egin du!\n19.12: Streaming berriak, Apple eta Disney\n2019-12-02 : 11:28\n2019. urteko 12. podcasta, azaroaren 21ean grabatua Segura Irratirako, Goizerokoa saioko Iñigo Arretxerekin solasean. INE estatistika institutuak mugikorretako mugimendu datuak gordeko dituela eta, bestetik, streaming zerbitzu berriak, Apple TV Plus, eta Disney Plus.\n19.11: #EhundakaAhizpa ekimena\n2019-12-02 : 11:20\n2019. urteko 11. podcasta, azaroaren 14an grabatua Segura Irratirako, Goizerokoa saioko Iñigo Arretxerekin solasean. Mundolingo nazioarteko mintzalagun topaketak aipatu ditugu, eta baita #EhundakaAhizpa ekimena, emakumezko twitter erabiltzaile euskaldunen ikusgarritasunaren alde.\nPodcast hau osatzen dute agerkari honetako audio albisteek. Ildo editoriala esoteriko samarra da. Batzuetan Segura Irratirako grabatzen ditugun kolaborazioak dira, beste batzuetan, hitzaldi publikoak grabatzea merezi zutenak. Eta batzuetan, auskalo...\nJarriON bidez entzungai\nKataluniaren independentzia aldarrikapena: lau urteren buruan, euskaraz\nKaleka 2022 kaleko antzerki jaialdirako deialdia\nMigrazioei eta harrera linguistikoari arreta Soziolinguistika Jardunaldian\nEuskararen Adierazle Sistema esplikatzeko mintegia bihar


ETSk 3 milioi euroren truke esleitu ditu Donostialdeko Metroaren Altzako geltokiko igogailuak eta eskailera mekanikoak\nEusko Jaurlaritzako Ingurumen eta Lurralde Politika Sailaren esku dagoen Euskal Trenbide Sarea erakunde publikoak Donostialdeko Metroaren Altzako geltoki berriko igogailuen eta eskailera mekanikoen instalazioa eta mantentze lanak esleitu ditu 3 milioi euroren truke. Donostian dagoen Altza auzora doan trenbide adar berriaren obra zibila ia amaiturik dago, eta une honetan lanak instalazioen fasean zentratzen dira, hau da, terminalerako sarbide mekanikoak jartzean. Aurreragorako geratuko dira katenaria, seinaleztapenak, etab.\nEgia esateko, ETS-k bi kontratu esleitu ditu. Lehenbizikoa, Altzako geltokiko eskailera mekanikoak eraikitzeari, instalatzeari eta mantentze lanak egiteari buruzkoa ThyssenKrupp Elevadores enpresak lortu du, 2.502.542 euroren truke. Halaber, horien kontserbaziorako eta 3 urtez funtzionamendu egokia bermatzeko lanek 197.530 euroko kostua izango dute.\nOronak, bere aldetik, Altzako geltokiko eskailera mekanikoak eraikitzeko, instalatzeko eta hiru urtez mantentze lanak egiteko kontratua lortu du, 463.273 euroren truke. Mantentze lanek 20.895 euro balioko dute. Bi enpresek sei hilabeteko epea dute instalazioa osatzeko.\nUne honetan, obra zibila ia amaiturik dago, eginbeharreko nagusiei dagokienez, obra zibila, geltokia, mezzaninak, kanoiak eta trenbidearen egitura. Kanalizazioak eta kanpoko urbanizazio lanak egiten ari dira. Oraindik egin gabe geratzen diren lanen artean balaustradak, kanoietako eskailera finkoak, metalezko arotzeria arina eta gela teknikoetako elementuak daude. Egoera hori ikusita, esan behar da 1.040 metroko luzera duen Herrera-Altza trenbide saihesbidean epeak aurreikusitakoaren arabera ari direla betetzen eta, ondorioz, 2016ko bigarren sei hilekorako hasi ahal izango dela funtzionatzen, eta Donostian dagoen Altza auzoan bizi diren pertsona guztiek hurbilago izango dutela metroaren sarea.


Estibaus » Testigantza bila\n« Los objetos hablan\nLeandro Aizpurua medikuari egindako omenaldia »\nAltzako Historia Mintegiak urteak daramatza lan horretan, eta jarraitzen du testigantzak bilatzen eta biltzen.\nAntxon Alfarok bere taldearen laguntzaz testigantza horien grabazioak bildu eta informazio garrantzitsuak gordetzen saiatzen dira; horren baliotsua den informazio hori guztia bildu eta zabaltzeko helburuarekin.\nLekukoak taldeak lan izugarria egiten jarraitzen du. Proiektua atal desberdinak ditu, baina helburu nagusi bat: aurreko mendean Altzan eman ziren aldaketak, bizipenak, pasadizoak, pozak eta sufrimenduak, jasotzea eta zabaltzea, irudien grabazioaren bitartez.\nOso zabala den proiektu hau hiru zatitan bana daiteke: alde batetik, orain dela 50 urte gutxienez kanpotik Altzara etorri zirenen testigantzak jaso.\nBeste atal batean, Altzako baserrietan jaio eta bizi direnen testigantzak; eta bukatzeko, Altzan herriguneetan jaio eta bizi direnenak.\n“Oso zaila da lerro batzuetan azaltzea grabazio guztietan aurki daitekeen informazioa, guk biltzen dugun testigantza guztiak altxor bat dira eta karga sentimental handia daukaten altxorrak gainera”, esplikatzen du Antxon Alfarok.\nUrte asko egon dira pertsona guzti hauek ezer esan gabe, ixilik. Baina Lekukoak taldeak ahotsa eman nahi die.\nOrain dela 50 urteko baserriak gaur egun ez daude gure artean, hauek bota zituzten makropoiektu bat egiteko asmoz, baina han, baserri horietan bizi zirenen memoria ez da desagertu, Felixiano Udakiolarena adibidez. Bertsotan gogoratzen du bere bizitzaren kapitulu bat, non gizon batek bere buruaz beste egin zuen bere baserria bota zutenean eta etxe batean sartu zutenean.\n“Bertsotan nabarmentzen zen Patxi, Otxokikoa zen bera. Otxokin taberna bat zegoen eta astelehenetan ingurukoak elkartzen ziren han festetan. Baina baserri guztiak bota zituztenean etxe handiak egiteko asmoz batek bere buruaz beste egin zuen, bere burua bota zuen lehiotik behera. Horko bertso bat egin zen.“\nJaunak eskerrak sortu ginaden\nBaratza bika gainetikan\nEuskal odola dabil korrika\nBerarentzako agur goxoak\nBera maitatzen bait det nik beti\nGauza gainen gainetikan.\nTxikitandikan ohitu bageunden\nBasarri zabat batean\nNekazaritzan jarraitu degu\nGure denbora guztian,\nSartu gaituzte lurpean\nOrain kalean bizi beharra\nLau paretaren erdian,\nPenagarria gure berria\nIkusi duten guztia.\nHan utzi ditut haran arbolak\nHan utzi ditut piku ta udare\nSagar geze ta gaziak.\nNire bihotza hainbat nahi dute\nHan dauden arbol guztiak\nHala gautzen ikusiak\nOraingo txandan puska goxorik\nGaldu du geu euskal herriak.\nHistoria errepikatzen da Altzan egiten diren makroproiektu guztiak direla eta. Baserri asko desagertzen ari da eta honekin batera, gure historiako zati bat ere bai.\nEtiquetas: Otxoki, Bertsoak, testimonio


Abian da AzPlay Jaialdiaren 8. ediziorako deialdia - SPRI\nProiektuak aurkezteko epea zabalik dago irailaren 14ra arte.\nAzPlay, Bideojoko Independenteen Nazioarteko Topaketak zabaldu du jaialdiaren zortzigarren ediziorako deialdia. Aurten azaroaren 28tik abenduaren 3ra egingo da, Bilboko Azkuna Zentroan. Topaketak azken urteko bideojoko orijinal eta berritzaileenak sarituko ditu, ikusgarritasuna emanaz garatzaile berriei eta sorkuntzarako duten potentzialari.\nSariak, bakoitza 5.000 eurokoa, bost kategoriatan banatuko dira: ideia orijinal onenarena, ikusizko artearena, soinu-musikarena, jokagarritasunarena eta Euskadiko bideojoko onenarena. Gainera, bideojoko finalisten artetik bi aukeratuko dira Nordic Game Discovery Contest 2018 lehiaketan parte hartzeko. Ekitaldi hori Europako liderretako bat da sektorean, eta aurtengo edizioa maiatzean egin zen Malmö hirian.\nOinarriek diotenez, parte hartu nahi duten bideojokoek 2016ko urriaren 1az geroztik argitaratuak izan behar dute, eta independenteak izan behar dute, hau da, pertsona edo talde txikiek sortuak, banatzaileen finantza arloko laguntzarik gabe. Sorkuntzen gaia edo generoa librea da, eta hainbat gailutarako (ordenagailu pertsonaletarako, kontsoletarako edo dispositibo mugikorretarako) diseinatu daitezke.\nAzPlay jaialdiak iraungo duen egunetan bideojokoekin loturiko hainbat jarduera antolatuko dira, hala nola ikastetxeentzako tailerrak eta proiektu-aurkezpenak. Horrez gain, bertaratuek aukera izango dute joko finalistak probatzeko horretarako beraizik prestatutako gune batean. Azken zazpi edizioetan jaialdiak 40.000 lagun inguru bildu ditu, bost kontinenteetako 750 proiektutik gora jaso ditu eta 220.000 euro banatu ditu saritan.\nAzPlay proiektuak ekimen gehiago ere antolatzen ditu urtean zehar, Euskadiko bideojoko independenteak sustatu eta ikusarazteko. Esaterako, aipatzekoak dira hiru hilerik behin antolatzen diren AzPlay Q topaketak (datorren irailean hirugarren edizioa egingo da) eta Azkuna Zentroko mediatekan dagoen Joku Play joko-gune iraunkorra.


kritiken hemeroteka » Erramun harginaren oroitzapenak\n« “Etiopia”, gaur egungo poesiaren alfa eta omega omen | Klasiko katalan bat zientzia-fikzioaren iniziaziorako »\nErramun harginaren oroitzapenak / Erramun Etchebarne / Etor, 1988\nErramun harginaren oroitzapenak Josu Landa / Argia, 1989-06-11\nErramun Etchebarne 1982an, 78 urtez. Aurrez, bere oroitzapenak ia hiruroegi artikulu laburretan idatzita zeuzkan, baita “Herria” astekarian argitaratu ere. Hil baino hiru bat urte lehenago argitaratu ziren artikuluok, eta oraingoan hil ondoren artikulu-bilduma liburu bilakatu da, oraingo “Erramun harginaren oroitzapenak” hau, hain zuzen.\nHamaika urte betez gero, eta soldadu joan behar arte, bordazai aritu zen Erramun Etchebarne, ardiak zaintzen, jeizten eta gazta egiten. Soldaduskatik bueltan hargin ofizioa ikasten hasi zen, hogeitalau urte bete orduko Aldudera joanez hargin bezala lan egitera. Inguruotan etxeak, ezker paretak eta plazak eraiki zituen osasun arazoek lana uztarazi eta Kanbora eraman zuten arte.\nHalako batean Xarriton-ek jakin zuen Erramunek gustoko zuela bizitakoak eskribitzea, eta paper haien bila joan zitzaion. Interesgarria iruditu, eta harginaren iloba den Mixel Itzaina-ri pasatu zizkion, txukundu eta argitaratu zitezen. Bi euskaltzale horien eskutik ikusi zuten argia, bada, Etchebarneren idazkiak “Herria”n lehenik, eta liburuan orain. Beste memori liburu bat, beraz, Antonio Zavalak zuzentzen duen Auspoa liburutegiak orain arte eskainitakoen hurrena.


Euskadiko Gazteak Lankidetzan genero indarkeria jaso duten Guatemalako emakumeekin lanean\nBegoña eta Garazi Guatemalako Chimaltenango hirian izan dira medicusmundi bizkaiak eta Asogen elkarteek kudeatzen duten genero indarkeriaren biktima izan diren emakumeentzako aterpetxe baten lanean, Euskadiko Gazteak Lankidetzan programari esker.\nGazte biek udako hiru hilabeteak eman dituzte Guatemalako hegoaldean dagoen Chimaltenango herrian, medicusmundi bizkaia eta ASOGENek genero indarkeria jaso duten emakumeekin lanean. Begoña de Diego eta Garazi Bueno, erizaina bata eta hezitzailean bestea, esperientzia izugarria bizi izan dutela aitortzen dute, eman zezaketena baino askoz gehiago hartu dutela diote eta begiak irekitzeko balio izan dien esperientzia bat izan dela azaldu dute. Egoera aldatzeko testuingurua oso zaila den arren, beraien presentziak indarkeriaren aurrean emakume askoren ikuspegia zabaltzeko balio izan duela ere diote.\nLankideak tailer batean aterpetxeko emakumeekin lanean\nBiolentziatik Bizirik Atera diren Emakumeen Laguntza Osorako Zentroan (CAIMU gaztelerazko silabak), Chimaltenango inguruko indarkeriatik bizirik atera diren emakumeei, ikuspegi feministatik ahalduntze eta esku-hartze estrategia ezberdinak dituzten laguntza medikoa psikologikoa eta legala ematen zaie.\nNolakoa izan da zuen esperientzia hiru hilabete hauetan?\nBegoña de Diego: “Bidai honetan Guatemalako hainbat gauzaz konturatu naiz, nituen eskema guztiak apurtu zaizkit; bueltatu eta egunak pasatu ahala konturatzen zara askoz gehiago ekarri duzula, han utzi duzuna baino. Gainera, bertan nengoenean gauza asko ulertu nituen: beraien ohiturak, gauzak egiteko eta ulertzeko modua… baina gehien hunkitu ninduena herrialdeko pobrezia izan zen. Bertako pertsonek bizi izan dituzten bizipenak ezagutzea, han bizi duten txirotasuna, eta nahiz eta burua zabalik izan han gertatzen diren gauza askoren zergatia ez nuen ulertzea lortu”.\nOroitzapen batekin gelditu beharko bazineten, zein izango litzateke?\nGarazi Bueno: “Guatemalatik ekartzen ditudan sentipenak asko dira, usaina, emakumeak entzutea, baina oroitzapen batekin gelditu beharko banintz, elkartera heldu zen azken egunean emakume taldearekin egin genuen tailerra aukeratuko nuke. Gure artean sortu zen lotura eta konfiantza momentu hura oso hunkigarria izan zen. Barre eta negar egin genuen, bakoitzak bere bizipenak azaldu zituen eta bata bestearekin elkar ulertu genuen. Hori da gordetzen dudan oroitzapenik onena”.\nBegoña de Diego: “Atzerrian boluntariotza bat egin behar dela esaten dute askok, honek bizitza aldatzen dizun esperientzi bat dela. Eta horrela da, egunero esperientzia berri bat edo proba berri bat izaten zen. Batzuetan nire buruari galdetzen nion ea benetan norbaiti laguntzen ari nintzaion, edo ez nuen nire lekua aurkitzen. Denetarik izan dugu, baina orokorrean bidai hau, pertsona bezala eraldatu nauen inflexio puntu bat izan da. Niretzako boluntariotza hau berebiziko esperientzia izan da, pertsonengana, beste bizimodu batzuetara, eta kultura eta testuinguru berrietara hurbildu auelako”.\nGauza asko ikusiko zenituzten han zer egin zitzaizuen bereziki gogorra?\nB.D.: “Emakumearen testuingurua oso ezberdina da han, hemengoarekin konparatuta. Biolentzia maila oso altua da, hemengoarekin alderatuta, eta hainbat testuingurutan; gainera ASOGENeko erabiltzaileen %80a adin txikikoak dira, baina hortik kanpo ere emakumeenganako biolentzia oso nabarmena da, azkenean konturatzen zara Guatemalako emakume guztiek nolabaiteko biolentzia jaso dutela: bortxaketak, gizonak jipoitzen duen emakumea, alaba haurdun gelditu dela eta aitak alde egin duena… Azkenean emakumeenganako biolentzia kronikoa dela konturatzen zara, naiz eta hemen ere biolentzia bizi, han beste maila batekoa da. Guatemalaren kasuan gainera, pobrezia bezalako faktoreek ere indarkeria hori areagotu egiten dute”.\nG.B.: Biolentzia eguneroko zerbait dela ematen du, normalizatuta dago. Azkenean emakumeen egunerokotasuna matxista dela konturatu ginen, bertako emakumeekin bazkaltzen edo lanean geundenean. Lakan (errota) hamar orduz lanean egon ondoren, etxera heltzean emakumeek senarren gaitzespenak entzun behar dituztela kontatzen ziguten. Biolentzia eremu guztietan dago, bai lanean eta baita etxean ere, familiaren barruan kasu askotan emakumeek bere erabaki propioak hartzeko ezintasun hori ikusi genuen. Pobreziaz gain, gero indigenen faktorera ere dago, emakumea izateaz gain indigena izateak diskriminazio hori asko areagotzen du”.\nPanorama latz horren aurrean, nola ikusten dituzue aldatzeko aukerak?\nB.D.: “Gauzak aldatzeko testuingurua oso zaila dela uste dugu, nahiz eta beraiek kontzientziatuta egon eta gauzak aldatu nahi dituzten, beraien inguruneak ez die mesede egiten. Egiten genituen lan taldeetan ikusten genuen beraiek dagoen biolentziaz ohartzen direla, baina gero oso gutxi dira benetan salaketak jartzen dituztenak. Eta horrek ere harritu egiten gintuen. Hala ere gure ikuspegiak begiak zabaltzen dizkietela aitortzen zuten askok. Gu bezalako bi emakume gazte bertara hiru hilabetez joateak asko harritzen zieten”.\nG.B.: “Hemen ere matxismo asko egon arren, positiboa da hemen dugun bizimodua beraiei helaraztea. Hemen bortxaketak eta matxismoa egon arren, ez dela han bezala normalizatzen. Emakumeek eskubide batzuk ditugula, erabaki dezakegula, etxetik kanpo lan egin dezakegula… Nire ustez beraientzat positiboa zen beste bizimodu batzuk daudela ikustaraztea. Emakumeok gure erabaki propioak hartu ditzakegula”.\nBegoña eta Garazi, ASGOENek eta medicusmundi bizkaiak kudeatzen duten aterpetxean\nBertara doazen lankideen eta Guatemalako elkarteen lana nola ikusten duzue?\nG.B.: “Uste dut ASOGEN elkartetik egiten ari diren lana komunitatearentzako berebizikoa dela, eta jarraitu behar dutela uste dut, medicusmundi bizkaia eta beste ONGD batzuen laguntzari esker egiten ari diren lana askorako balio duelako”.\nBeste norbaiti bertara joateko gomendatuko zenioke?\nG.B.: “Bai, azkenean pertsona bezala hazteko aukera bat delako; ez bakarrik maila profesionalean baizik eta maila pertsonalean izugarrizko ikasketa delako”.\nB.D.: “Boluntario bezala izan dudan lehen esperientzia da, baina seguru nago ez dela azkena izango. Mundu osoari gomendatuko nion, esperientzia oso atsegingarria delako, eta bizitza osoan gogoratuko duzun esperientzia bat delako”.\nFiled Under: Actualidad, Garapenerako sentzibilizazio eta hezkuntza, Gaur Egun Tagged With: cooperación, cooperación internacional, GAzteak Hegoaren Bila 2018, medicusmundi bizkaia @es\nGure gorputzaren desjabe\nKalean topatu ginen adiskidearekin, emakumea bera, eta bete-betea zekarren gorputza: heren bat amorruz, beste heren bat tristuraz, eta azken herena, berriz, larridura hutsez. Espero dut, aurpegi ezagun eta feministekin aurkituta, gutxien-gutxienik indarrez beteko zitzaiola gorputzean libre geratzen zitzaion azken zirrikitu hura, atakari aurre egiteko. Halako egoeren aurrean, gure buruan sinetsi besterik ezin dezakegu egin. Goiz hartan bertan, Bilboko erietxe publiko batean, emakumeak bere osasunari buruzko galderak egin eta, antza, egokitu zitzaion ginekologoa, gizona bera, presiopean sentitu ei zen:\n–Eta, diagnostikatu didazuen hauxe, zera, nondik etor daiteke?– halaxe galdetu bide zuen emakumeak, ausart halakoak.\n–Barkatu, polit hori, baina honen guztiaren errua zurea da. Neu ari naiz konpontzen saiatzen.\nEmakumearen aurpegian txundidura, mina, babesgabetasuna. Kontsultan bakar-bakarrik egonda, nola egin aurre halako egoera bati? Eginkizun zaila zen, beraien biengandik haragoko itzala baitzuen elkarrizketa hark. Kontsulta hartako mahai gainean gauza zabalago bat zegoen, emakume onak eta txarrak bereizten dituen muga klasikoa: putak eta santuak, guztia merezi dutenak eta ezertxo ere merezi ez dutenak, beraiengandik espero dena egiten dutenak eta egiten ez dutenak. Emakume hura, patriarkatuaren iritzian eta irizpidean, ez omen zen emakume on bat. Zergatik eta bere gorputzaren erantzukizuna hartu nahi zuelako, bere osasunari zer gertatzen zitzaion ulertu nahi zuelako; zergatik eta arduratu zelako.\nMedikuaren atrebentzia izugarriari helduta, kontuan hartu behar dugu gure gizartean ez daukagula ohiturarik gure osasunaren gaineko ardura hartzeko, kasuan kasuko sendagilearen hitz sakratua zalantzan jartzeko eta hari galderak egiteko, eta, hala, medikuak ohituta daude gure osasunari buruzko epai zalantza ezinak ematera; beste alde batetik, mediku horren hitzek gizartearen iritzia ere islatzen dute, emakumeoi oraindik orain zigor soziala ezartzen baitzaigu gure sexualitateak ez badu bat egiten ezarri zaizkigun bide eta ereduekin. Onerako eta txarrerako, goitik eta behetik, emakume on batengandik espero denarekin bat egiten ez duten sexualitate-molde guztiak zigortzen dira. Espektatibak ez dira beti igualak eta hamaika modutan agertzen dira. Zenbait gizarte-kontestutan, sexuaz modu aktiboan gozatzen ez duten emakumeak zigortzen dituzte, eta “frigidotzat” jo; beste kasu batzuetan, berriz, guztiok barruan daukagun epaile moral horrek besteak zigortuko ditu, beren sexualitateaz aske gozatzen duten emakumeak, bikotekide egonkorrik eta horrelakorik edukitzeko inongo asmorik ez daukatenak. Haiei egokituko zaie puten erreinua. Eta zer esan gizonekin sexu-harremanik ez dugun emakumeoi buruz: guretzat, ostrazismoa.\nMila bider nahiago nuke aipatu dugun ginekologo horren jarrera salbuespena balitz; ez da hala, ordea. Orain dela zenbait urte, Giza Papilomaren Birusari buruzko erreportaje bat argitaratu genuen Pikara Magazinen, eta erreportajearen autoreak antzeko egoerak aletu zituen: “Lasaitu zaitez, honezkero nahikoa egin duzu eta”, halaxe esan omen zioten GPB diagnostikatu zioten emakume bati. Beste kide batzuei gaia aipatu eta sekulako sorpresa hartu dut. Tira, ez hainbeste. Kide horietako bati antisorgailuak hartzeko gomendatu zioten orain dela gutxi, baina ez zioten ezer azaldu nahi izan pilula horiek ekar zitzaketen albo-kalteei buruz; beste bati, berriz, monogamoa izan dadila aholkatu diote, arazoak saihesteko, eta nik neuk gogoan daukat oraindik nola atera zen nire lagun min bat larrialdietatik, biharamuneko pilula eskatu ostean. Beste adiskide bat, berriz, negar batean atera zela ginekologoaren kontsultatik, mesedez eskatuz ez ziezaiotela berriro harengana bidali. Erabateko zigorgabetasunean gertatu da hori guztia, zeren, emakumeok ez baikara geure gorputzon jabe. Hainbat faktore sozialek, hala nola kulturak, politikak eta ekonomiak ezartzen diguten indarkeria sinbolikoa tarteko, geure gorputzez desjabetu gaituzte. Feminismoak, ordea, geure gorputzetara itzultzeko txartela ematen digu, gure desira eta bizitzara itzultzeko txartela. Bidaia zaila eta nekeza da, baina argi izan: iritsiko gara helmugara.\nAurten, oraingoz, 45 emakume hil dituzte beren bikotekideek edo bikotekide ohiek, eta ezin dugu zehatz-mehatz jakin zenbat emakume gehiago akabatu dituzten generoarekin lotutako arrazoiengatik; hala ere, gaur egun, zaila gertatzen zaigu oraindik ere herritarrei hauxe ulertaraztea, genero-estereotipoek gure bizipen guzti-guztiak zeharkatzen dituztela. Hazten ari garela, sinetsarazten digute gure gorputzen helburua ez dela soilik guri eustea, ezpada besteren atsegineko izatea; bizi garen testuinguru politiko eta sozialak ez du gure sexualitatearen autonomia aitortzen; erditzeak guztiz medikalizaturik daude eta hilekoa, berriz, estigma handi bat da; instituzio publiko eta erlijiosoek modu sistematikoan erabakitzen dituzte gure sexu- eta erreprodukzio-eskubideen gainekoak, eta, azken adibide bat ematearren, emakumeen gorputzak mutilatu egiten dira –oso modu ezberdinetan, kultur testuinguruaren arabera–. Jarrera horiek denek, eta beste hainbatek, argi erakusten digute osasungintzaren arloan ere behar ditugula hori guztia ulertzen duten langileak, hots, bizi garen egoera soziopolitikoak gure osasunari zuzenean eragiten diola konprenitzen duten langileak, eta egunean hiru aldiz feminismo apur bat hartzeko aholkatuko digutenak.\nArtikulu hau Pikara Magazinek egin du, Bizkaiko Foru Aldundiak finantzatu duen hezkuntza, osasuna eta komunikabideen sektorearen indarkeria sinbolikoa kudeatzeko proiektuaren baitan.\nFiled Under: Actualidad, Gaur Egun, Violencia simbólica Tagged With: 25 de noviembre, 25 de noviembre, Derechos sexuales y reproductivos, Derechos sexuales y reproductivos, emakumeak, eskubideak, estereotipos, estereotipos, gorputza, indarkeria matxista, indarkeria sinbolikoa, Osasuna, sexu eta ugalketa osasuna, violencia simbólica, violencia simbólica, violencias machistas, violencias machistas


ivermectin injekzio% 1 - China Chongqing Fangtong\nOsaera:% 1 ml bakoitzak ditu ivermectin 10 mg. % 2 ml bakoitzeko ivermecitn 20 mg. Descriptions: N / A Adierazpenak: injekzio batez ere aplikatzen da etxeko animalien en urdail nematodoak, hypoderma bovis, hypoderma lineatum, ardi sudurra bot, psoroptes ovis, sarcoptes scabiei var gaixotasunak tratatzeko. Suis, sarcoptes ovis, fasciola (gibela Fluke), Exchange spp eta antzekoak. Cattle: Ostertagia ostertagi (. Inhibituta o ostertagi barne), o. lyrata, haemonchus placei, trichostrongy ...\n% 1 ml bakoitzak ditu ivermectin 10 mg.\n% 2 ml bakoitzeko ivermecitn 20 mg.\nAlbo-efektua eta contraindication:\nEz ganadua ez tratatzeko 35 sarraskia eguneko epean. erretiratzea esnetan aldi ez du ezarri delako, ez dute emakumezkoak esne hazkuntza adineko behi erabili. Ez txerri tratatzen 18 sarraskia eguneko epean. Ez elur-orein tratatzeko 8 aste (56 egun) ilkintzako barruan. Jarrai eta guztiak drogak haurren eskura daudelarik.\n28 egun ganaduarentzat.\n21 egun ardiak, ahuntzak da.\n21 egun esnea da.\nfresko, lehor eta ilun leku batean jarri.\nAurreko: Ivermectin 1% + Closantel% 10 injekzio\nHurrengoa: Ivermectin injekzio% 2\nIvermectin injekzio% 2


Albistegia albiste | Bizigiro | Berria\nGero eta ohikoagoa da. Berrien edukiontzi bakarrik ez, albistegiak izan daitezke, baita ere, hizketagai eta albiste. Zientoka lerro idatzi dira Andaluzian (Espainia) zulo batean erorita hildako haurraren berri emateko modu morbozaleaz; bat baino gehiago asaldatu du Cuatro kateak albistegia gehiago ez egitea erabaki izanak; eta bolo-bolo zabaldu dira eskuin muturreko mugimenduei telebistan tokia egitearen arriskuez ohartarazi nahi gaituzten Twitter hariak.\nItsasotik haragokoa da azkena albiste bihurtu den albistegia. Erresuma Batuko Sky News kateak 30 urte bete berri ditu; eta ospatzeko-edo, nola lan egiten duten erakusten duen emankizun berezia egin dute. Egia esatera, ez dute asmatu aurrez egin gabea den ezer. Orain urtebete eskas, Kanaldudeko kideek proiektu berria aurkezteko erakutsi zituzten euren telebistaren tripak. Sky Newsen, ordea, etenik gabeko zuzeneko emankizuna egin dute hainbat orduz, katearen emisioa eta katearen barrenak, biak batera ikustea ahalbidetuz. Meta-albistegia omen.\nOihartzuna izan du ekimenak. Baita txarrerako ere, haterrek ez baitute kritikarako aukera galdu: proposamen bileretan oso ideia kaskarrak botatzen dituztela, asper-asper eginda diruditela langile guztiek... Gaixoak. Bestela ere bada nahikoa zama egunero-egunero —baita munduarekin haserre zaudenean ere— milaka lagunek epaituko duten zerbait sortu beharra. Nor legoke prest bere lanaldi osoa pantailaren mugaz bestaldeko biztanleen zelatapean jartzeko?\nBaina ikuslearen sofa erosoan gaude gu, eta bertatik badu bere zera guk pantailan ikusten dugun hori osatzeko atzean dagoen lan, tirabira eta tresneria guztia ezagutzeak. Pentsatzen jarrita, eta formatu morbozaleak Euskal Herrira ekartzeko joerarekin jarraituz, ez litzake ideia txarregia bolada batez euskal albistegiak reality bihurtzea. Nork bere etxetik konprobatu dezala nola erabakitzen den ETBn zer den albiste eta zer ez; zergatik aldatzen den —eta batez ere, zergatik luzatzen den— edukia ETB1etik ETB2ra; edo nola lortzen duten Hamaika telebistan, modu ia miragarrian, albistegia osatzea nahi baino baliabide mugatuagoekin. Albistegiek kontatzen digutena, tira, gehien-gehienetan, aurrez irakurria dut han edo hemen. Baina atzean dagoen guztia? Hori bai, hori arretaz ikusiko nuke.


Troya Landetxea Team: junio 2013\nAndatza inguruetan biraka,\nBada garaia, dagoeneko uda giroan murgiltzeko...\nEgia esan ez dugu keja gehiegirik...\nAurtengo eski denboraldiak egun bikainak oparitu dizkigu eta nola ba kejatu. Oraindik agian azkeneko zeharkaldiren bat ere izango dugu, baina bitartean beste zereginetan jardun beharko dugu...badago aukera !!!\nTa hauxe zan ba dana, lagunak!!!!!\nPublicado por Casa Rural TROYA Landetxea en 16:25 No hay comentarios: Enlaces a esta entrada\nPic du Neouville, 3091 m.\n2013ko ekainak 16.\nNeouville mendia, Oredongo lakutik mendiko eskiaz.\nAskotan plan hoberenak gehiegi aurreikusi gabe sortzen dira, datozen moduan inprobisatuz eta datozen bezala hartuz. Joan den aste hau horrelakoxea izan da, deskantsurako egun batzuk genituen pentsatuta mediterranear itsasoko irla batetan.\nHorreraino dena aurrikusi moduan joan zen baina asteari emango genion bukaera bai ez genuela aurretik pentsatua, mediterraneoko ur gardenezko kala eta hondartza zoragarrietatik 24 orduren buruan Pirineoetako 3000ko tontor bat eskiatzera pasa ginen, ederra aldaketa. Aurtengo udaberriak horrelako aukerak eskeintzen ditu, ederra.\nUr ezin gardenagoak...\nParadisu hontatik ostiral gauean etxeratzean hazi zitzaigun barruko harra oskaka, eguraldia begiratu... elur geruzaren kondizioetaz jakiteko interneten sokormiatu... eta kitto. Larunbateko bazkalosterako bidean ginen berriro. Udaberriko klasiko bat genuen buruan, Neouville, 3.091 metroko mendia.\nLac d`Aubert-eko aparkalekutik irteten da normalean, baina aurtengo elurte haundien ondorioz, beheragoxeago dagoen Lac d`Oredon-go aparkalekutik irten ginen, guztira 1.200 bat metroko desnibela garaituz.\nMendiko eskiko sasoia bukatzear dagoen garai honetan, badirudi jendea azken uneraino gozatzeko asmotan dagoela, ehunen bat izango bait ginen igande goizean Neouville-ko tontorretik pasa ginenak.\nLac d´Aubert-etik gora doazen maldetan...\nHiretzat ziak eskeinia.\nEutsi goiai ta laister arte.\nPublicado por Casa Rural TROYA Landetxea en 15:38 No hay comentarios: Enlaces a esta entrada


John Kilner: "Egoera solidoko bateriak funtsezkoak dira energia biltegiratzeko" | CIC energiGUNE\nJohn Kilner: "Egoera solidoko bateriak funtsezkoak dira energia biltegiratzeko"\nKilner irakaslea B.C.H.Steele-ko Energia Materialen katedraduna, Materialen Departamentuko zuzendari ohia eta Londresko Inperialeko Royal School of Mines-eko dekano ohia da. Kyushuko Karbono Energia Neutrala Ikertzeko Nazioarteko Institutuan ere ikertzaile nagusia da.\nGaur egun, Solid State Ionics aldizkariaren editore europarra da, eta CeresPower Ltd enpresa arrakastatsuaren sortzaileetako bat.\nCIC energiGUNEko aholkulari zientifikoa da materialen estrategian eta elektrolito zeramikoen ikerkuntzan.\n30 urtez aritu da zeramika elektriko aurreratuen ikerketan eta 400 artikulu baino gehiago argitaratu ditu materialen zientziarekin lotutako arlo honetan eta beste batzuetan. Gainera, erregai-pilekin eta gasa bereizteko gailuekin lotutako hainbat patenteren titularra da.\n1. Nola ikusten duzu automobilentzako egoera solidoko baterien etorkizuna?\nNire ustez, egoera solidoko bateriak funtsezkoak dira energia elektriko segurua eta errendimendu handikoa biltegiratzeko sistema bat garatzeko, ibilgailu elektrikoak eskala handian hedatzen lagunduko duena. Izan ere, ibilgailu elektrikoak eskuragarri daude dagoeneko, baina hedapen masiboa gertatu aurretik heldu beharreko muga batzuk dituzte.\nHorrelako teknologia batean ohikoa denez, funtsezkoa da sistema berriak gaur egun eskuragarri dagoena gainditzea, merkatu-kuota irabazteko. Eta honetan, egoera solidoko bateria bi alderditan nabarmentzen da.\nLehenengoa bateriaren anodorako litio metalikoa erabiltzeko gaitasuna da, energia dentsitate handia eta, beraz, ibilgailu elektrikoaren autonomia handiagoa lortzeko. Hori horrela da, litioa oso korrosiboa delako eta material kimiko geldoa behar duelako elektrolito gisa erabiltzeko. Material horrek kontaktu irmoa izan behar du anodo metalikoarekin. Horrela, material zeramikoak egoki bihurtzen dira, korrosio-prozesuekiko oso erresistenteak baitira.\nBigarren ezaugarria segurtasuna da. Litio ioien egungo teknologiak elektrolito likido edo gel bat erabiltzen du, sukoia eta toxikoa dena. Hori dela eta, arazoak sor daitezke bateriekin, hala nola auto elektrikoetan edo Boeing 777 hegazkinean gertatu diren gehiegizko beroketarekin eta suteekin (horregatik debekatzen dira gaur egun litiozko bateriak hegazkin baten sotoko ekipajean). Gehiegizko beroketa hori gerta daiteke bateria barruan istripu edo akats baten ondorioz moztuta dagoenean, eta sortutako tenperatura altuek sutea eragin dezakete.\nEgoera solidoko bateriak askoz sendoagoak dira ustekabeko kalte horien aurka, eta, gainera, elektrolitoa bera ez da sukoia, elektrolito likidoak ez bezala. Ondorioz, egoera solidoko bateria oso ikuspegi erakargarria da ibilgailu elektrikoen etorkizuneko baterientzat.\n2. Noiz iritsiko dira merkatura ibilgailu elektrikoaren egoera solidoko bateriak?\nZaila da aurreikustea, faktore anitzeko gaien mende dagoelako.\nBateria horiek prototipo bideragarriak emateko ikerketak eta garapenak urte gutxi batzuk gehiago beharko dituzte, agian 3-5 urte, baina aurreikuspen hori ez da zehatza, edozein unetan aurrerapen handia gerta baitaiteke.\nEskala handiko fabrikazioa eta hedapena teknologiaren transferentzia azkarraren mende egongo dira, eta horrek ez luke arazo izan behar gobernuek behar adinako bultzada ematen badute. Izan ere, klima-aldaketari eragiteko bezain epe laburrean (2050) energia-merkatua deskarbonizatzeko egungo helburuak pizgarri handiak beharko ditu errekuntza-motorrei alternatibak emateko eta alternatiba elektrikoak ezartzeko.\n3. Zeintzuk dira ikerketaren joerak? Zein teknologiatan ari zarete lanean?\nAutomobilgintzako aplikazioetarako egoera solidoko bateriak garatzeko hainbat alderdi lantzen ari gara. Bateria hauek hiru osagai nagusi izango dituzte: litiozko metalezko anodo bat, zeramikazko elektrolito bat eta zeramika/konposatuzko katodo bat. Osagai hauen banakako errendimenduaz gain, bateriaren errendimenduaren ezaugarri garrantzitsu bat, osagaien arteko loturek (interfazeek) bateriaren energia fluxua nola mugatzen duten da.\nHorregatik, litiozko metalaren eta elektrolito zeramikoaren arteko interfazearen bi alderdi aztertzen ari gara. Lehenik eta behin, nola fabrikatu bateria eta bateriarako erabilitako materialak, interfazeetan eguneroko funtzionamenduan sartutako edozein muga murrizteko. Bigarrenik, epe luzera materialek nola eragiten duten aztertzen ari gara, horrek bateria denborarekin nola degradatzen den kontrolatuko baitu. Denok ezagutzen dugu bigarren mailako baterien edo kargatu daitezkeen baterien ziklo errepikatuek (adibidez, telefono mugikorretan) errendimendua nola galtzen duten, eta, horren zati bat, interfazeen degradazio-prozesuen ondorio izan daiteke.\nElektrolito zeramikoen beste alderdi garrantzitsu bat eroankortasun elektrikoa da (ionikoa), ohiko elektrolito likidoetan baino baxuagoa dena eta hobetu behar dena. Eroankortasun baxu horrek esan nahi du elektrolito zeramikoaren geruzak oso mehea izan behar duela bateriaren barne-erresistentzia txikia mantentzeko. Baina zeramikazko geruza meheak ez dira mekanikoki oso sendoak, eta horrek talken aurkako erresistentzia mekanikoa behar duten ibilgailuetan aplikatzea mugatu lezake.\nAlternatiba gisa, elektrolito zeramikoaren egitura kristalinoa kontu handiz diseinatzeak eroankortasun handiagoa lor lezake, baina prozesu nahiko konplexua da eta saiakuntza ugari eskatzen ditu. Azken ikuspegi horrekin, CIC energiGUNEk material zeramikoak ekoitzi ditu, material mota horretarako erregistratutako eroankortasun ioniko handienarekin, eta are onura gehiago lor daitezkeela iradokitzen du.\nBeste ikuspegi bat, pragmatikoagoa agian, materialen ingeniaritzari buruz ditugun ezagutzak erabiltzea da, eta zeramika-materiala hain hauskorra ez izatea, material plastiko batekin zeramika-konposatu bat eginez, nahiz eta, zoritxarrez, horrek ondorio kaltegarri gehigarria duen eroankortasunean.\nUne honetan bi ikuspegiak lantzen ari gara, eta badirudi ikuspegi konposatua izango dela agian merkatuan sartzeko azkarrena.\n4. Nola dago Europa energia biltegiratzeko borrokan?\nEnergia biltegiratzeko modu ugari daude hainbat garapen-etapatan, hala nola ponpaketa-hidraulikan, inertzia-bolanteetan, eraztun supereroaleetan, etab.\nBiltegiratze elektrokimikoa, bateria batean bezala, existitzen diren biltegiratze mota asko hauetako bat besterik ez da, eta hala izan behar du, munduko eskualde batean egokia dena agian ez baita onena beste batentzako, eskaintzan, eskarian, azpiegituran eta geografian dauden ezberdintasunengatik.\nAdibidez, hidrogenoa ekoiztea proposatzen da erregai-pilak dituen energia-biltegiratzearen arazorako irtenbide gisa, biltegiratutako energia hidrogeno bihurtzen baitute ibilgailuentzako elektrizitate, eta abar. Hori, agian, tokiko arazo bati aurre egiteko irtenbide bat da, adibidez, uharte-komunitate bat non ez den beharrezkoa hidrogenoa distantzia luzeetan garraiatzea. Aldiz, baterien biltegiratzea eta bateriaz elikatutako ibilgailu elektrikoak dira elektrizitatea banatzeko sare garatua duten eskualdeetara hobekien egokitzen direnak, Europan gertatzen den bezala, eta, beraz, kasu honetan bultzada handia ematen zaio teknologia horiek garatzeari.\nEuropa beti izan da liderra energia biltegiratzeko garrantzitsua den funtsezko zientzian eta, bereziki, baterien teknologiaren oinarrian. Hau da, elektrokimikaren alorrean, eta berriki "solid-state-ionics" izeneko eremuan, nire ikerketa-karreraren zatirik handiena igaro dudan eremuan.\nEuropak ere oinarri industrial oso garatua du, munduko automobilgintza barne, eta munduko liderra da energia eolikoaren teknologia berriztagarri nagusian. Beraz, ondo kokatuta dago energiaren biltegiratzearen garapenean nabarmentzeko, baldin eta biltegiratzeko gailuen funtsezko ezagutzaren eta merkataritza-garapenaren arteko zubi bat badago, eta horixe da CIC energiGUNEk eskaintzen duen funtsezko eginkizuna.\n5. Hainbat ikerketa-instituturen laguntzaile izateagatik eta Euskadin biltegiratze-teknologietan eta, zehazkiago, egoera solidoko baterietan lider den ikerketa-zentro baten sustatzaile zientifikoetako bat izateagatik, nola ikusten duzu CIC energiGUNEren bilakaera azken urteetan? Uste duzu CIC energiGUNEk paper garrantzitsua jokatzen duela nazioartean?\nCIC energiGUNE ikusi dut eraikitzen ari den lursail batetik hazten, nazioarteko institutu errespetatua oso denbora laburrean. Lorpen handia da eta ez da gutxietsi behar. Izan ere, oso harro nago zentroaren garapenean azken 8 urteetan izan dudan paper txikiarekin.\nCIC energiGUNEri begiratzen badiogu, lider da baterien zientzian eta teknologian Espainian, eta oso erakunde lehiakorra da mundu mailan, Europako rankingeko lehenengo 5 erakundeetako bat izateaz gain.\nZentroak baterien teknologia berrien merkaturatzean eragin masiboa lortzeko plataformarik onenetakoa du, eta, gainera, langile gazte, talentudun eta kementsuak bildu ditu, eta hori zantzu ona da etorkizunerako. Beste behin ere, lorpen hori ez da gutxietsi behar; izan ere, energia biltegiratzeko eremuan lan egiten duten ikertzaile talentudunen eskasia globala dago, eta CIC energiGUNEn lan egiteko hainbeste erakartzea lorpen handia da.\nCIC energiGUNE posizio berezian dago funtsezko zubi bat emateko oinarrizko ikerkuntzaren (unibertsitate-laborategien fokua, batez ere) eta produktuen garapenaren (merkataritza-enpresen indargunea) artean. Munduan, gutxi dira posizio bakar hori betetzen duten erakundeak, eta, beraz, CIC energiGUNEk eginkizun oso baliotsua du funtsezko teknologia horien garapenean.